
*#~\laist vus oir de granz batailles & de forz esturs 
De Deramed uns reis sarazinurs 
Cum il prist guere uers Lowis nostre empereur 
Mais dan Willame la prist uers lui foreur 
Tant quil ocist el larchamp par grant onur 
Mais souent se combati a la gent paienur 
Si perdi de ses homes les meillurs 
& sun nevov dan Viuien le pruz 
Pur qui il out tut tens al quor grant dolur 
Lunesdi al uespre 

Oimas comence la chancun de Willame 

ÏJeis Deramed il est issu de cordres 

En halte mer en ad mise la ilote 

A mund girunde en est uenu par force 

Entred que si mal des cunorted 

Les marchez gaste les alues comence a prendre 

Les ueirs corseinz porte par force del régné 

Les bons cheualers enmeine en chaenes 

& en larchamp est hui fait cest damages 

Un cheualer est estoers de ces paens homes 

Cil le nuncie a Tedbalt de burges 

Iloecins ert Tedbald ai celes hures 

Li messagers le trouad ueirement a burges 

& Esturmi sis nies & dan Viuien le cunte 

Od els .vu. cent cheualers de iofnes homes 25 

Ni out cil qui nout halberc & broine 
Es vus le mes qui les noueles cunte 
'CCedbald le cunte reperout de uespres 
& sun nevou Esturmi quil adestre 
& Viuien i fu li bon nies Willame 
& od lui .vii.c. cheualers de sa tere 
Tedbald i ert si iure que plus ni poet estre 
& Esturmi sun nevou que par le poig la destre 
Es vus les mes qui cunte les noueles 
Deu sait Tedbalt al repeirer de uespres 
De Deramed vus di dures noueles 
En larchamp est un mult dolente guere 
Deramed est issu de cordres 
En halte mer en ad mise sa flote 
A munt girunde en est uenu par force 
En vostre tere est que si mal desonorted 
Les marchez guaste & les aluez uait prendre 
Les ueirs corsseinz trait par force del régné 
Tes cheualers enmeine en chaenes 
Pense Tebalt que paens nés ameinent 
JJranche meisne dist Tebald que feruns 
Dist li messages ias nus i combatuns 
Tedbalt demande que feruns sire Viuien 
Dist li bers nus ne frum el que ben 
Sire Tedbalt dist Viuien li ber 50 

Vus estes cunte & si estes mult honure 

Del meillurs homes de riuage de mer 

Si men creez ne serras ia blâme 

Pren tes messages fai tes amis mander 

Nobliez mie Willame al curnies 

Sages hom est mult en bataille champel 

Il la set ben maintenir & garder 

Sil vient nus ueintrums Deramed 

ïlel te penser Tedbald co dist Esturmi 

En ceste terre al régné v que ariuent paen v arabit 

Si mandent Willame le marchis 

Si de tes homes i meinent vint mil 

Vienge Willame & des suens ni ait que cinc 

Treis v quatre que vienge a eschari 

Tu te combates & uenques arabiz 

Si dist hom co que dan Willame le fist 

Qui ques prenge suens est tote voie le pris 

Cumbatun sire sis ueintrum io te pleuis 

Al pris Willame te poez faire tenir 

Franche meisne dist Viuien merci 

Od poi compaignie ne ueintrum pas arabiz 

Mandum nus seignurs pur Willame le marchis 

Sages hom est pur bataille tenir 

Sil i uient nus ueintrum arabiz 

& dist Esturmi malueis conseil ad ici 75 

Estrange gcnt tant le loent tut dis 
& noz homes fait tuz tenir a uils 
Respunt Tedbald vnques pur el nel dist 
Mais a la bataille nose il pas uenir 
Dist Viuien ore auez vus mesdit 
Car il nen est nez ne de sa mere vis 
De ca la mer ne de la la rui 
Nen la crestiente uentre arabiz 
Mielz de mei ose grant bataille tenir 
Fors sul Willame al curtnies le marchis 
Il est mis vncles vers li ne men atis 
Lunsdi al vespre 
Io ne met mie apris Willame 
J)unt dist Tedbald aportez mei le vin 
Si me donez si beuerai a Esturmi 
Ainz demain prime requerrum arrabiz 
De set liwes en orrat leui les criz 
Hanstes freindre & forz escuz croissir 
& li botillers lur aporta le vin 
But eut Tedbald sin donad a Esturmi 
& Viuien sen alad a sun ostel dormir 
J)unc sasemblerent les homes de lur terre 
Quant vint al albe dis mil sunt od helmes 
Par mein leuad Tedbald a unes estres 
De deuers le uent ourit une fenestre 

Mirât le ciel ne pot mirer la terre 
Vit la couerte de broines & de helmes 
& de sarazins la pute gent aduerse 
Deus dist Tedbald ico que pot estre 
Jgfeignurs frans homes merci pur amur De 
Dis & vit anz ad ia & si sunt tuz passez 
Que primes oi abailler ceste cunte 
Vnc puis ne vi tanz cheualers armez 
Que ne seussent quele part turner 
Assaldrez vus ne chastel ne cite 
Dolent poent estre que vus auez defie 
& dolentes les marchez que vus deuez gaster 
Dist Viuien cest plaid soi io assez 
Tedbald fu iure erseir de Sun vin cler 
Or est tut sage quant ad dormi assez 
Ore atendrum nus Willame al curbnies 
Dune out cil hunte qui al seir en out parlez 
& cil greignur qui se furent vante 
CCo dist Viuien le cheualer oneste 
Cest plaid soi io erseir par ma teste 
Tedbald ert iure al repeirer de vespres 
Ore ad assez dormi nus atendrum Willames 
Este vus errant Esturmi par la presse 
Vint a Tebald sil prist par la main destre 
Ber ne te membre del repeirer de vespres 

De Deramed & de la dure nouele 
Respunt Tedbald ai io mande Willame 
Nenil bels sire car il ne puet a tens estre 
X?ar mi le col ten oras herseir de he 
Si tu mandoues Willame al curbnies 
Respunt Tedbald ore leissum dune ester 
Armes demande lem li vait a porter 
Dune li vestent une broine mult bele & cler 
& vn vert healme li lacent en la teste 
Dune ceint lespee le brant burni vers terre 
& vne grant targe tint par manuele 
Espe trenchant out en sa main destre 
& blanche enseigne li lancent tresque a tere 
Dune li ameinent vn cheual de chastele 
Dune munte Tedbald par sun estriv senestre 
Si en est issu par une des posternes 
Al dos le siwent .x.m. homes od helmes 
En larchamp vont rei Deramed requere 
Dune sen issid Tedbalt de sa bone cite 
Al dos le siwent .x.m. homes armez 
En larchamp requistrent le paien Deramed 
Malueis seignur les ont a guier 
Lunsdi al vespre 

En larchamp uindrent de sur mer a destre 
'Ctedbald garde es haltes eignes 150 


Digitized by (^.00; 


Original from 

UNIVERSITY OF WISCONSIN 



De vint mil niefs i ad ven les uernes 
Co dist Tedbalt ore uei io lur herberges 
Dist Viuien no sunt car ne poent estre 
Nauries est qui aprisme uers terre 
Se cil sunt fors il purprendrunt herberge 
Dune vint auant si choisid les festes 
De cinc cent triefs les pignuns & les herberges 
Dist Viuien co poent il ben estre 
Dist Tedbald de berri li maistres 
Viuien ber car muntez en cele tertre 
Si surveez i ceste gent aduerse 
Cum ben il vnt homes en mer & en terre 
Dist Viuien nel me deuez ia requere 
En cuntre ual deibas porter mun healme 
De si quai champ v fiere od le poig destre 
Car si maprist li miens seignurs Willame 
la si Dev plaist ne suruerrai herberge 
jïfire Tedbalt dist Viuien le ber 
Tu es cunte & co mult honure 
Des meillurs homes de riuage de mer 
Munte le tertre tu deis ben esgarder 
Cum il vnt homes en terre & en mer 
Se tant as homes que tu i puisses fier 
Cheualche encontre si va od els iuster 
Ben les veintrum solunc la merci Dev 17s 

& si poi as homes pur bataille champel 

Veez ci vn val fai les tuens assembler 

& pren tes messages fai tes amts mander 

Ni oblit mie Willame al curbnies 

Sages hom est mult en bataille champel 

Si la seet ben maintenir & gaber 

Sil vient nus veintrum Deramed 

Respunt Tedbald gent conseil mas done 

Le cheual broche si ad le tertre munte 

Garde Tedbald uers la lasse de mer 

Vit la couerte de barges & de nefs 

& de salandres & granz eschiez ferrez 

Mire le ciel ne pot terre esgarder 

De la pour sen est tut oblie 

A ual deualad del tertre v il ert munte 

Vin t as franceis si lur ad tut cunte 

Uranche meisne que purrum nus deuenir 

Cuntre vn des noz ad ben des lur mil 

Ki ore ne senfuit tost i purrad mort gisir 

Alum nus ent tost pur noz vies garir 

OLiuien ber tentei lune ceste roche 

Parmi cest val nus condui nostre force 

Que te ueit li sarazine flote 

Si enuerrai pur Willame qui combatera sil ose 

Lunsdi al vespre joo 

la ne combaterai sanz Willame 
J)ist Viuien malueis conseil ad ci 
Tu les as ueuz & il tei altresi 
Si tu ten vas co ert tut del fuir 
Crestiente en ert tut dis plus vils 
& paenisme en ert le plus esbaldi 
Combat ten ber sis ueinterums iol te pleuis 
Al pris Willame te deis faire tenir 
Des herseir vespre le cunte en a atis 
Lunsdi al uespre 

Ben te deis faire tenir al pris Willame 
(Xent mille furent de la gent Deramed 
As esneckes & as dromunz de mer 
& virent sus el tertre ester 
Il le conurent al grant escu bocler 
Dune sorent be quel val en out remis 
De ses homes mulz & de ses amis 
IJ vnsdi al vespre 
Les sarazins de saraguce terre 
Cent mile furent de la pute geste 
Il ni out eelui de blanc halberc ne se ueste 
& de saraguce uerz healmes en lur testes 
Dor les fruntels & les flurs & les esses 
Espees ceintes les branz burniz uers terre 
Les bons escuz tindrent as manueles 


“5 


Digitized by Goo; 


Original from 

UNIVERSITY OF WISCONSIN 



Espees trenchanz & darz as poinz destres 
Cheuals coranz darabe suz lur seles 
Cil issirent fors al sablun & en la grauele 
Si purpristrent de fors la certaine terre 
Cil mourent al cunte Tedbald grant guere 
Pur co oirent doleruse nouele 
CClers fu li iurz & bels li matins 
Li soleil raed si est li iurz esclariz 
Paen deualent par mi un broilled antif 
Parunt quil passent tote la terre fremist 
Des dur healmes quil vnt a or sartid 
Très lur espalles tut li bois en reflambist 
Qui dune les ueist esleisser & saillir 
De durs vassals li peust souenir 
I dune les mustrat Viuien a Esturmi 
Q^sturmi frere io uei paens uenant 
Le lur cheuals par sunt si coranz 
Pur .xv. liwes tuz iurz aler brochanz 
Pur plus cure ia ne lur batera flanc 
Aincui morrunt li cuart en larchamp 
Ore apresment li fueur de deuant 
la ne garrat li petit pur le grant 
Nem pot garir le pere sun enfant 
Fium nus en Dev le tut poant 
Car il est mieldre que tut li mescreant 

Cumbatum nus si ueintrum ben le champ 

X)unc dist Tedbald quen loez sire Viuien 

De la bataille car ore ia mem ben 

A prof demande quen loez Esturmi 

Que chascuns peust de sa uie garir 

Qui ore ne senfuit tost i puet mort gisir 

Alum nus ent pur noz uies garir 

Dist Viuien ore oi parler mastin 

Respunt Tedbald ainz près de mun lin 

Ne uolt enquere dunt mun cors seit honi 

Ne enginneur malement bailli 

Q^sturmi nies derump cest gunfanum 

Ke enfuiant ne nus conuisse lum 

Car al enseigne trarrunt paen felun 

& dist Esturmi a la Dev beneicun 

Encontre munt li gluz présenta sa hanste 

Sur sun arcum deuant mist la lance 

A ses dous poinz derump lenseigne blanche 

Puis la folad enz el fane a ses pez 

'fjedbalt cunte teneit un grant espe 

Le resteot turnad contremunt uers le ciel 

& mist eu le fer sur larcum de très 

Runt lenseigne del hanste de pomer 

Puis la fulat enz al fane a ses pez 

Mielz uoil enseigne que flambe te arde del ciel 17s 

Quen bataille me reconuissent paen 
Gaimes noueles en dist li quons Viuien 
En champ nus faillent nostre gunfanun 
1-^ ranche meisne que purrums deuenir 
En champ nus sunt nostre gunfanun failli 
Laisse nus vnt Tedbald & Esturmi 
Veez paens qui mult sunt près dici 
Quant li nostre home i sunt v cinc v dis 
& li paen i sunt v cent v mil 
Dune naurum nus qui nus puisse tenir 
Ne tel enseigne v puissum reuertir 
Genz sanz seignur sunt malement bailli 
Alez vus ent francs cheualers gentilz 
Car io ne puis endurer ne suffrir 
Tant gentil home seient a tort bailli 
Io me rendrai al dolerus péril 
Nen turnerai car a Dev lai pramis 
Qui ia ne fuierai pur pour de morir 
Fraunceis respundent or oez quil li vnt dit 
(JLiuien sire ia es tu de icel lin 
En grant bataille nus deis ben maintenir 
la fustes fiz Boeue cornebut al marchis 
Nez de la fille al bon cunte Aimeris 
Nefs Willame al curbnies le marchis 
En grant bataille nus deis ben maintenir 

Veire seignurs de Dev cinc cenz merciz 
Mais dune chose i ad grant cuntredit 
Vus nestes meus ne io uostre sire ne deuinc 
Sanz tuz periures me purrez guerpir 
& cil respunent tuz a un cri 
Tais ber nel dire ia tauerum pleui 
En cele lei qui Deus en terre mist 
A ses apostles quant entrels descendit 
Ne te faudrum tant cum tu serras vifs 
GCt io rafi vus de Dev le rei fort 
& en cel esperit quil out en Sun cors 
Pur pecchurs quant il suffri la mort 
Ne vus faldrai pur destresce de mun cors 
Ai cest mot dune mist senseigne fors 
Dune met sa main en sa chalce vermeille 
Si traist fors vn enseigne de paille 
A treis clous dor la fermât en sa lance 
Od le braz destre en ad braundie la hanste 
De si quas poinz len bâtirent les lances 
Point le cheual il ne pot muer ne failli 
& fiert un paen sur sa doble targe 
Tute li fent del vn ur desquai altre 
& trenchat le braz qui li sist en lenarme 
Colpe le piz & trenchad lui la coraille 
Par mi leschine sun grant espee li passe 

Tut estendu labat mort en la place 

Crie Munioie co fu lenseigne Charle 

0î cum li ors ses uiere fors del argent 

Si sen eslistrent tote la bone gent 

Li couart sen vont od Tedbald fuiant 

Od Viuien remistrent tuit li cheualer uaillant 

Al chef deuant fièrent communalment 

Si cum li ors del argent sen turne 

Si sen eslistrent tut li gentil home 

Primerement si ferirent en la pointe 

Communalment ensemble li prudome 

Le plus hardi ni soit lem conuistre 

Al primerains colps li quons Tedbald sen turne 

Vait sen fuiant a burges tote la rute 

Vn grant chemin v quatre ueies furchent 

Quatre larruns i pendirent bouche a boche 

Bas ert le fest curtes erent les furches 

Li cheuals tired pardedesuz lemporte vitre 

Li uns des penduz li hurte lune la boche 

Vit le Tedbald sin out doel & vergoigne 

De la pour en ordead sa hulce 

& cum il senti que congchie fu tote 

Dune leue la quisse si la parbute ultre 

Girard apele quil siwi en la rute 

Ami Girard car prenez cele hulce 3S° 

Or i ad bon & peres precioses 

Cent liures en purrez prendre a burges 

& Girard li respundi en contre 

& io que fereie quant conchie est tote 

CCo dist Girard le uaillant meschin 

Sire Tedbald atendez mei un petit 

Si oirrez tant al régné de berri 

Qui io sui remis & tu ten es fui 

Nen di que ia men veies vif 

& io voil socure Viuien le hardi 

Mis parenz est si men est petit pris 

& io ai trésor parfunt en terre mis 

Si vus dirrai v laueir serra pris 

Qui apres ma mort nen creisse nul estrif 

TT a nst Tedbald une folie pesme 

Quant pur Girard retirad andous ses resnes 

Quant cil la teint del poig al col le dresce 

Del altre part le botat de sa sele 

De si quas laz len ferid le healme en terre 

Puis tendit sa main iuste la Tedbald gule 

Si li toli sa grant targe duble 

Dor fu urle enuirun a desmesure 

Del or de arabe out enmi le bocle 

Cil Viuien la toli a vn hungre 

En la bataille as prez de girunde 375 

Quant il ocist le paen Alderufe 
& decolad les fiz Burel tuz duze 
Al rei tolid cele grant targe duble 
Si la donad a dan Willame sun vncle 
& il la donad a Tedbald le cuard cunte 
Vncore hui lauerad mult pruzdome a la gule 
Le halberc li tolit qui ert fort & duble 
& la bone espee trenchante iusque lamure 
CTerard sadube des armes al chemin 
La runcin laisset al bon cheual sasist 
& Tedbald se redresce cum home esturdi 
Deuant li garde si choisist le runcin 
Prent sei al estriv entre les arcuns sasist 
Quant fu munte menbre fut del fuir 
De deuant se garde si vit un grant paleiz 
Fort fu areille quil ne pot pel tolir 
& tant fu hait quil nel pout tressaillir 
Desuz al ual nosad Tedbald venchir 
Pur sarazins dunt il ad oi les criz 
De sus al tertre vit un fuc de brebiz 
Parmi la herde len avint a fuir 
En sun estriv se fert un motun gris 
€Cn sun estriv se fiert un gris motun 
Tant le turnad & les vais & les munz 
Quant Tedbald vint a burges al punt 

Nout al estriu quel chef del motun 
Une tel prie ne portad mes gentilz hom 
Lunsdi al vespre 
Li poures ni eust tant a perdre 
Qre vus dirrai de Girard le meschin 
Cum il returnad dreitement sun chemin 
Deuant li garde si choisist Esturmi 
Sun bon cheual aveit si mesbailli 
Co en uolt gent que unques home ni mist 
Grant ignelesce en uolt traire Esturmi 
Veit le Girard sil ad araisun mis 
Co que pot estre cheualer Esturmi 
Icil respunt menbre del fuir 
Turnez arere pensez del renuair 
Si ore ne returnes tost i purras mort gisir 
Nu frai ia co li dist Esturmi 
Co dist Girard vus nen irrez issi 
Le cheual broche vassalment le requist 
Lescu li fruilte & le halberc li rumpi 
& treis des costes en sun cors li malmist 
Pleine sa hanste del cheual labati 
Quant lout a terre vn curteis mot li ad dit 
Vitre lechere pris as mortel hunte 
Ne tauanteras ia a Tedbald tun uncle 
Si tu tenfuies ni remeint prudome 

Nauras ia Willame le cunte 
Ne Viuien sun nevev ne nul altre prudome 
Lunsdi al vespre 
Nauras Viuien ne Willame 
Qfirard sen vait cum plus tost pout 
Gent out la targe & dedenz & defors 
Tute la guige en fu batue a or 
& les enarmes & tut li pan defors 
Vnc plus gent home ne mist Ihesu en lost 
Qui fu Girard quant parti de Tidbald 
Vint a la bataille cum il plus tost pout 
Fert vn paen sur la broine de sun dos 
Parmi leschine li mist lespee tut fors 
Enpeint le ben si lad trébuché mort 
Crie Munioie co est lenseigne des noz 
Puis refert altre sur la duble targe 
Tote li freint de lun vr desquai altre 
Trenchad le braz que li sist en lenarme 
Colpe le piz & trenchad la curaille 
Parmi leschine sun grant espee li passe 
Tut estendv labat mort en la place 
Crie Munioie lenseigne Ferebrace 
Lunsdi al vespre 

Cil le choisirent en la dolente presse 
TT i pruz Viuien ses baruns en apele 


Digitized by 


Google 


Original from 

UNIVERSITY OF WISCONSIN 


450 



Ferez seignurs od voz espees beles 
Ferez fraunceis desrumpez ceste press 

10 ai oi Liwes v Willames 

Sil sunt uenuz lestur ne durra gueres 
Fraunceis i ferent de lur espees beles 
Tant vnt erre par la dolente presse 
Que Girard conurent uolenters len apelent 
» une li demande Viuien le ber 
Cosin Girard des quant ies cheualer 
Sire dist il de nouel nient de vielz 
Sez tu Girard que danz Tedbald deuint 
& cil li cunte cum il laueit bailli 
Respunt li quons tais Girard bels amis 
Par vostre lange ne seit prudhome honiz 
*Ç£rai vus ca Girard deuers mun destre poig 
Alum ensemble si met tun gunfanun 
Si io ta ne creui malueis eu grim 

11 sasemblerent le iur furent barun 
En la bataille dous reals compaignuns 
Paene gent mistrent en grant errur 
Lunsdi al vespre 

Dolent est le champ senz le cunte Willame 
ÇX iuien gàrde parmi une champaigne 
Deuant ses oilz vit la fere compaigne 
Del mielz de france pur grant bataille faire 475 

Mult en vit de els gisir a terre 

Dune tort ses mains tire sun chef & sa barbe 

Plure de ses oilz si li moille sa face 

Forment regrette Willame brace 

& ber marchiz qui nest en bataille 

De tun gent cors auum hui suffraite 

Ces gentilz homes en vnt grant damage 

‘l-^ ranche meisne pur la vertu nostre Seignur 

Ne vus esmaez seignurs freres baruns 

Ci attendruns Willame mun seignur 

Car sil uient nus ueintrum lestur 

Lundi al vespre 

Mar fud le champ comence sanz Willame 
rente corns cornèrent al piu une menee 
Set .c. homes vnt la garde muntee 
Ni ad icelui ne porte sanglante espee 
Dunt al champ vnt féru granz colees 
& ainz quil enturnent i ferunt daltre teles 
Viuien eire par mi le sum dun tertre 
Tels treis cenz homes vit de sa tere 
Ni ad icil nait sanglante sa resne 
& dentre ses quisses nait vermeille sele 
Deuant as braz sustenent lur bouele 
Qui lur cheuals nés desrumpent par tere 
Quant il les vit plùralment les apele 500 

Freres baruns que purrai de vus fere 

Naurez mes mirie per nul home de terre 

JSeignurs baruns pur amur Dev merci 

Enz en uoz liz pur quei irrez mûrir 

A qui prendrunt ueniance uostre ami 

Si nen ad home al régné Lowis 

Sil vus aueit si malement baillid 

Qui peis ne triu ne prissent ia voz fiz 

Ne ia ne garreit roche ne plesseiz 

Chastel ne tur ne ueil fosse antif 

Que a lur espees nés estust morir 

Vengum nus ent tant cum nus sûmes vif 

& cil responent a vostre plaisir sire ber marchis 

Lur armes pristrent as cheuals sunt sailliz 

Vient a ual sis vnt acoilliz 

Par grant force recomencent a férir 

X)el munt v furent sunt aual auale 

Franceis descendent sur le herbe al pre 

Virent des lur les morz & les nafrez 

Qui dune ueist les danceals enseignez 

Lier lur plaies & estreindre lur lez 

Dune colpat sa hanste qui al braz fu nafrez 

Si la liad quil la pout porter 

Dune but del vin qui lad el champ troue 

Qui nout de tel si but del duit troble 525 

& saim homes en donent as nafrez 
Qui nad seignur si done a sun per 
Dune laissent les vifs si vont les morz uisiter 
'Ç£els set .c. homes trouent de lur terre 
Entre lur pez trainant lur bowele 
Parmi lur bûches issent fors lur cerueles 
& de lur escuz se courent sur lerbe 
Trubles vnt les uis & pâlies les meisseles 
Turnez les oilz qui lur sistrent as testes 
Gement & crient cels qui les aimes i perdent 
Quant il les ueient uolenters les apelent 
Seignurs baruns que purrad de vus estre 
Naurez mes mirie pur nule home de terre 
B# ore seignurs pur amur Dev merciz 
la ueez vus les feluns arrabiz 
Qui uos vnt mort voz freres & uoz fiz 
& uoz neuous & voz charnels amis 
Pes ne demandent ne triwes nen unt pris 
Car saint Estephne ne les altres martirs 
Ne furent mieldres que serrunt tut icil 
Qui en larchamp serrunt pur Dev ocis 
& cil respunent eiore ber marchis 
Lur cheuals pristrent & sur els sunt sailliz 
Venent al cham sis vnt rasailliz 
Par uiue force comencent a férir 

Des sarazins lur unt mort .xv. mil 
jQaens les pristrent a merueilus turment 
De dis mil homes ne li leissent que cent 
Dolent poet estre le uaillant cheualer 
Qui od dis mil homes se combati 
& dis mil nout ore que cent cheualers 
& de cels sunt nafre tote lune meite 
Car si poet Viuien le guerrer 
OCiuien sire pur Dev que fruns 
& il respunt très ben les veintrums 
Apelum Dev quil nus enueit soeurs 
Quil me tramet Willame mun seignur 
V que Lowis i uienge lempereur 
& cil responent a la Dev beneicun 
Viuien fert al chef deuant de lur 
Mil sarazins eu iette mort en lestur 
Paien le mistrent a merueillus irrur 
Des cent ni leissent que vint baruns 
& cil sen vont lez le coin dun munt 
OCiuien sire que feruns pur Dev 
De bataille ia ne vus aprendrai el 
Car ben les ueintrums solunc la merci Dev 
& cil responent il nus ad tut oblie 
& li plusur dient quil ad le sen desue 
Quant od vint homes volt en bataille entrer 575 

A .v.c. mille de païens tuz armez 

Sil erent pors v uers v sengler 

De hui a un meis nés aurium tuez 

Dist Viuien cest plaid soi io assez 

Ore vus remenbre des vignes & des prez 

& des chastels & des larges citez 

& des moillers que a uoz maisuns auez 

Que de co menbre ne frad ia barne 

Alez uus ent seignurs & tut par mun gre 

Io remaindrai ici al champ adure 

la nen turnerai car pramis lai a De 

Que ia ne fuierai de bataille champel 

Io les ueintrai ben solunc la merci De 

B seignurs pur amur Dev merci 

A qui irrez en voz liz morir 

la ueez vus les francs cheualers malmis 

Tant cum il furent sains & salfs & vifs 

Ensemble od nus furent al champ tenir 

Asez sauez que vus lur auiez pramis 

A home mort ne deuez pas mentir 

Alez vus ent & io remaindrai ici 

la nen irrai car a Dev lai pramis 

Que ne fuierai pur creme de morir 

A icel mot lunt franceit tuit guerpi 

Fors sul Girard qui od lui est remis 600 


Digitized by 


Google 


Original from 

UNIVERSITY OF WISCONSIN 



Cil remistrent al dolerus péril 
Od dous escuz la bataille tenir 
Lunsdi al uespre 

Od dous escuz suis est asprez remis 

Tfe aunceis senturnent parmi le coin dun tertre 

Deuant els gardent as pleines qui sunt beles 

En icel liu ne poent choisir terre 

Ne seit couerte de pute gent aduerse 

Par tut burnient espees & healmes 

Quant il co ueient que altre ne purrad estre 

Ne ia nen isterunt de la doleruse presse 

Vers Viuien returnent tost lur reisnes 

Venent al cunte uolenters len apelent 

Viuien sire sez que te feruns 

Respunt li quons io orrai voz raisuns 

Si tu ten turnes & nus nus enturneruns 

& se tu conbatz & nus nus combateruns 

& que que tu faces ensenble od tei le feruns 

Respunt Viuien multes merciz bar uns 

Puis en regarde Girard sun compaignun 

En sun romanz len ad mis araisun „ 

ff mis Girard es tu sein del cors 

Oil dist il & dedenz & defors 

Di dune Girard cornent te contenent tes armes 

Par fei sire bones sunt & aates 625 

Cum a tel home qui nad fait granz batailles 
& si bosoinz est qui référât altres 
:oi dune Girard sentes tu alques ta uertu 
& cil respunt que vnques plus fort ne fu 
Di dune Girard cum se content tun cheual 
Tost se laissed & ben se tient & dreit 
Amis Girard si io te ossasse quere 
Que par la lune me alasses a Willame 
Va si me di a Willame mun vncle 
Si li remenbre del champ del saraguce 
Quant il se combati al paen Alderufe 
la set il ben desconfit laueient hungre 
Io vinc en la terre od treis cent de mes homes 
Criai Munioie pur la presse derumpre 
Cele bataille fis io veintre a mun vncle 
Io ocis le paien Alderufe 
& decolai lez fiz Bereal tuz duze 
Al rei toli cele grant targe duble 
Io la toli le iur a un hungre 
Si la donai a Willame mun vncle 
& il la donad a Tedbald le cuart cunte 
Mais ore lad un mult prudhome a la gule 
A ses enseignes quil me uienge socure 
(Josin Girard di li ne li celer 
& li remenbre de limenes la cite 

Ne del grant port al riuage de mer 

Ne de fluri que io pris par poeste 

Aider me uienge en bataille champel 

jBfez que dirras a Willame le fedeil 

Se lui remenbre del champ turlenlerei 

V io li fis bataille trente treis 

Cent cinquante & plus li fis aueir 

Des plus poanz de la sarazine lei 

En une fuie v Lowis senfueit 

Io vinc al terre od dous cent de mes fedeilz 

Criai Munioie le champ li fis aueir 

Cel iur perdi Raher un mien fedeil 

Le iur que men menbre nert hure ne men peist 

Aider me uienge al dolerus destreit 

jSfez que dirras a Willame le bon franc 

Se lui remenbre de la bataille grant 

De suz orenge de Tedbald lesturman 

En bataille v uenquirent franc 

Io vint al tertre od Bernard de bruban 

Cil est mis uncles & barun mult uaillant 

A compaignun oi le cunte Bertram 

Qui est des meillurs de nostre parente grant 

Od den aie & lenseigne as normanz 

Cele bataille li fis io veintre al champ 

Iloec li ocis Tedbalt lesturman 675 

Aider me uienge al saluz de larchamp 
Si me socure al dolerus haan 
J§ez que dirras a Guiot mun petit frere 
De hui a quinze anz ne deust ceindre espee 
Mais ore la ceindrat pur secure le fiz sa mere 
Aider me uienge en estrange cuntree 
Jgfez que dirras dame Guiberc ma drue 
Si li remenbre de la grant nurreture 
Plus de .xv. anz quele ad uers mei eue 
Ore gardez pur Dev quele ne seit perdue 
Quele menueit sun seignur en aie 
Se le ne menueit le cunte daltre nai io cen 
/A lias dist Girard cum te larrai enviz 
Tais ber nel dire ia est co pur me garir 
La deseurerent les dous charnels amis 
Il vnt grant duel ne vnt giu ne ris 
Tendrement plurent andui des oilz de lur vis 
Lunsdi al uespre 

Deus pur quei seurerent en dolente presse 
Qf irard senturne par mi le coin dun tertre 
Cinc liwes troue tant encombrée presse 
Que une ualad un sul arpent de terre 
Quil nabatist sarazin de sa sele 
& quil ne trenchad pe v poig v teste 
& quant il issi de la dolente presse 

Sun bon cheual li creue suz sa sele 

Del dolent champ quant Girard fu turne 

De suz ses alues est sun cheual creue 

Granz quinze liwes fu li régnés effrei 

Ne trouad home a qui il sache parler 

Ne cel cheual v il puisse munter 

A pe sen est del dolerus champ turne 

Grant fu li chaud cum en mai en este 

& lungs les iurz si out treis iurz iune 

& out tele seif quil ne la pout durer 

De quinze liwes ni out ne dut ne gue 

Fors leve salee qui ert très lui a la mer 

Dune li comencerent ses armes a peser 

& Girard les prist durement a blâmer 

Ohi grosse hanste cume peises al braz 

Nen aidera a Uiuien en larchamp 

Qui se combat a dolerus ahan 

Dune la lance Girard en mi le champ 

Ohi grant targe cume peises al col 

Nen aidera a Uiuien a la mort 

El champ la getad si la tolid de sun dos 

Ohi bone healme cum mestunes la teste 

Nen aiderai a Uiuien en la presse 

Ki se cumbat el archamp sur lerbe 

Il le lancad & ietad cuntre terre 725 

Ohi grant broine cum me vas apesant 
Nen aiderai a Viuien en larchamp 
Qui se combat a dolerus ahan 
Trait lad de sun dos sil getad el champ 
Totes ses armes out guerpi li frans 
Fors sul lespee dunt dascer fu li brant 
Tote vermeille des le helt en auant 
Lescalberc pleine de foie & de sanc 
Nue la porte si senvait suz puiant 
& lamure uers terre reposant 
La pleine ueie uait, tote iur errant 
& les granz uals mult durement corant 
& les haltes tertres belement muntant 
Sa nue espee al destre poig portant 
Deuers lamure si sen uait a poiant 
Cil nunciad a Willame del archamp 
V Viuien se combat a dolerus ahan 
Od sul .xx. homes fu remis en larchamp 
Viuien lur fiert al chef deuant 
Mil sarazins lur ad ocis el champ 
jZi quons Viuien de ses vint perdi dis 
Les altres li dient que ferum la amis 
De la bataille seignurs pur Deu mercis 
la ueez vus que io en ai Girard tramis 
Aincui uendrat Willame v Lowis 

Li quels que i uenge nus ueintrum arrabiz 
& cil responent a ioie ber marchis 
Od ses dis homes les reuait enuair 
Paien le pristrent en merueillus péril 
De ses dis homes ne li leissent nul vif 
Od sun escv demeine remist le champ tenir 
Lunsdi al vespre 

Od sun escu remist sul en la presse 

’.Ç?uis quil fil remis od un sul escv 

Si lur curt souent sure as turs menuz 

Od sul sa lance en ad cent abatuz 

Dient paien ia nel uerrum vencu 

Tant cum le cheual laissum vif suz lui 

la ne ueintrum le noble uassal 

Quant desuz lui leissum vif sun cheual 

I dune le quistrent as puiz & as uals 

Cum altre beste saluage de cel aguait 

Vne compaignie li vint parmi un champ 

Tant li lancèrent guiures & trenchanz darz 

Tant en abatent al cors de sun cheual 

De sul les hanstes fust charge un char 

Vn barbarin vint par mi un val 

Entre ses quisses out un ignel cheual 

En sun poig destre portad un trenchant dart 

Treis feiz lescust a la quarte le lancad 775 

& fiert li en la broine de la senestre part 
Que trentre des mailles len abat contre val 
Vne grant plaie li fist el cors del dart 
La blanche enseigne li chai del destre braz 
Ne vint le iur que une puis le reluast 
Lunsdi al vespre 

Ne vint le iur que puis le releuast de terre 

1 1 mist sa main de rere sun dos 

Trouad la hanste trait le dart de sun cors 

Fert le paien sur la broine de sun dos 

Par mi leschine li mist le fer tut fors 

Od icel colp lad trébuché mort 

Vitre lecchere malueis barbarin 

Co li ad dit Viuien le meschin 

Ne repeireras al régné dunt tu uenis 

Ne te ten vanteras iamais a mil dis 

Que mort aiez le barun Lowis 

Puis traist sespee & comence a férir 

Qui quil fert sur halberc v sur healme 

Sunt colp na restet desque iusquen terre 

Sainte Marie Virgine pucele 

Tramettez mei Dame Lowis v Willame 

Cest oreisun dist Viuien en la presse 

X)eus Rei de glorie qui me fesis ne 

& de la Sainte Uirgine Sire fustes ne 800 

En treis persones fiid tun cors comande 
& en sainte croiz pur peccheurs pene 
Cele & terre fesis & tere & mer 
Soleil & lune tut co as comande 
& Eva & Adam pur le secle restorer 
Si uerreiement Sire cum tu es ueirs Deus 
Tu me defent Sire par ta sainte bunte 
Que al quor ne me puisse unques entrer 
Que plein pe fuie pur la teste colper 
Tresque la mort me lais ma fei garder 
Deus que ne la mente pur tes saintes buntez 
jïfainte Marie mere Genitriz 
Si uerreiement cum Deus portas a fiz 
Garisez mei pur ta sainte merci 
Que me mocient cist félon sarazin 
Quant lout dit li bers se repentid 
Mult pensai ore que fols & que brixs 
Que mun cors quidi de la mort garir 
Quant Dampnedeu me meimes nel fist 
Que pur nus mort en sainte croiz soffri 
Pur nus raindre de noz mortels enemis 
Respit de mort Sire ne te dei io rouer 
Car a Tei meisme ne la uolsis pardoner 
Tramettez mei Sire Willame al curbnes 
V Lowis qui france ad a garder 

Par lui ueintrum la bataille champel 
Deus de tant moldes pot hom altre resembler 
Io ne di mie pur Willame al curbnies 
Forz sui io mult & hardi sui assez 
De uasselage puis ben estre sun per 
Mais de plus loinz ad sun pris aquite 
Car sil fiist en larchamp sur mer 
Vencu eust la bataille champel 
Allas peccable nen puis home gent 
Lunsdi al vespre 

Que me demande ceste gent aduerse 
rant fu le chaud cum en mai en este 
& long le iur si nout treis iurz mange 
Grant est la faim & fort pur déporter 
& la seif male nel poet endurer 
Parmi la boche vait le sanc tut cler 
& par la plaie del senestre coste 
Loinz sunt les eues quil nés soit trouer 
De .xv. liwes ni out fiinteine ne gue 
Fors leve salee qui ert al flot de la mer 
Mais par mi le champ curt un duit troble 
Dune roche ben pruf de la mer 
Sarazins lorent a lur cheuals medle 
De sanc & de ceruele fud tut enuolupe 
La vint corant Viuien li alose 

Si senclinad al eve salee del gue 

Sin ad bev assez estre Sun gre 

& cil li lancèrent lur espees adube 

Granz colps li donent al grauer v il ert 

Forte fu la broine ne la pourent entamer 

Que li ad gari tut le gros des costez 

Mais as iambes & as braz & par el 

Plus quen vint lius vnt le cunte nafre 

Dune se redresce cum hardi sengler 

Si traist sespee del senestre coste 

Dune se defent Viuien cum ber 

Il le demeinent cum chens funt fort sengler 

Lewe fu salee quil out bev de la mer 

Fors est issue ne li pot el cors durer 

Sailli li est arere de la boche & del nies 

Grant fu languisse les oilz li sunt troblez 

Dune ne sout ueie tenir ne esgarder 

Paien le pristrent durement a haster 

De plusur parz la coillent li guerreier 

Lancent li guiures & trenchanz darz dascer 

Tant en labatent en lescv de quarters 

Que nel pout le cunte a sa teste drescer 

lus a la terre li chai a ses pez 

Dune le comencent paien formen a haster 

& sun uasselage mult durement a lasser 875 

'Elancent a lui guiures & aguz darz 
Entur le cunte debatent sun halberc 
Le fort acer detrenche le menu fer 
Que tut le piz courent de claueals 
lus a la terre li cheent les boels 
Nen est fis que durt longement mes 
Dune reclaime Deus quil merci en ait 
tlmien eire a pe par mi le champ 
Chet lui sun healme sur le nasel deuant 
& entre ses pez ses boals trainant 
Al braz senestre les uait contretenant 
En sa main destre porte dascer un brant 
Tut fu uermeil des le holz en auant 
Lescalberc pleine de feie & de sanc 
Deuers lamure sen uait a puiant 
La sue mort le vait mult destreignant 
& il se sustent contreual de sun brant 
Forment reclaime Ihesu le tut poant 
Quil li tramette Willame le bon franc 
V Lowis le fort rei combatant 
)O eus veirs de glorie qui mains en trinite 
& en la Uirgne fustes régénéré 
& en treis persones fud tun cors comande 
En sainte croiz te laissas Sire pener 
Defent mei Pere par ta sainte bunte 

Ne seit pur quei al cors me puisse entrer 

Que plein pe fuie de bataille champel 

A la mort me lait ma fei garder 

Deus ne la mente par ta sainte bunte 

Tramettez mei Sire Willame al curbnies 

Sages hom est en bataille champel 

Si la set ben maintenir & garder 

’Oampnedeus Pere glorius & forz 

Ne seit vnques que cel vienge defors 

Que ca dedenz me puisse entrer al cors 

Que plein pe fuie pur creme de mort 

Vn barbarin vint par mi vn val 

Tost esleissant vn ignel cheual 

Fiert en la teste le noble uassal 

Que la ceruele en esspaut contre val 

Li barbarins i vint eslaisse 

Entre ses quisses out un grant destrer 

En sa main destre vn trenchant dart dascer 

Fert en la teste le uaillant cheualer 

Que la ceruele sur lerbe li chet 

Sur les genoilz abat le cheualer 

Co fu damage quant si prudome chet 

Sur li corent de plusurs parz paens 

Tut le detrenchent contre ual al grauer 

Od els lemportent ne len uolent laisser 915 

Suz un arbre le posèrent lez un senter 

Car il ne uoldreient quil fust troue de crestiens 

Desore mes dirrai de Girard lesquier 

Cum il alad a Willame nuncier 

Lunsdi al vespre 

A barzelune la le dirrad al cunte Willame 

TJ i quons Willame ert a barzelune 

Si fu repeire dune bataille lunge 

Quil aueit fait a burdele sur girunde 

Perdu i aueit grant masse de ses homes 

Este vus Girard qui nouel li cunte 

JZi ber Willame ert repeire de vespres 

A vn soler sestut a unes estres 

& dame Gviburc estut a sun braz destre 

Dune gardat par la costere dun tertre 

& vit Girard qui del archamp repeire 

Sanglante espee portât en sun poig destre 

Deuers lamure se puiat contre terre 

£}eor dulce amie dist Willame al curbnies 

Bone fud lore que io te pris a per 

& icele mieldre que eustes crestiente 

Par mi cel tertre vei un home aualer 

Sanglante espee en sa main porter 

Si vus dirrai une chose pur uerite 

Quil ad este en bataille champel 950 

Si vient a mei pur soeurs demander 
Alun encontre pur noueles escolter 
Entre Guiberc & Willame al curbnies 
Deualerent contre ual les degrez 
Quant furent a ual Girard vnt encontre 
Veit le Willame sil conuit assez 
Dune lapelad sil prist a demander 
jflvant Girard si dirrez de uoz noueles 
Co dist Girard io en sai assez de pesmes 
Reis Deramed est eissuz de cordres 
En halte mer en ad mise la flote 
& est en france que si mal de sen orte 
Les marchez guaste & les aluez prent 
Tote la tere turne a sun talent 
V que troue tes cheualers sis prent 
A lur barges les maine corecus & dolent 
Pense Willame de secure ta gent 
Beis Derame est turne de sun pais 
& est en la terre quil met tut a exil 
Alez i furent Tedbald Sc Esturmi 
Ensemble od els Viuien le hardi 
Li uns se combat les dous en sunt fuiz 
Deus dist Willame co est Viuien le hardiz 
Respunt Girard or auez vus ueir dit 
Il te mande & io sui quil te di 
f 

Que tu le secures al dolerus péril 
Qcz que te mande Viuien tun fedeil 
Si te remenbre del champ de turleislerei 
V te fist batailles trente treis 
Cent cinquante & plus te fist aueir 
En une fuie v Lowis senfuieit 
Il vint le tertre od dous cent franceis 
Criad Munioie le champ te fist aueir 
Cel iur perdi Rahel un sun fedeil 
Quant li en menbre nert hure ne li empeist 
Aider li algez al dolerus destreit 
f*fez tu que te mande Viuien le ber 
Ke te souenge de limenes la cite 
Ne de breher le grant port sur mer 
Ne de flori quil prist par poeste 
Aider li uienges en larchamp sur mer 
ec sez que mande a dame Guiburc sa drue 
Ke lui remenbre de la grant nurreture 
Quil ad od lui plus de .xv. anz eue 
Ore gard pur Dev quele ne seit perdue 
Que le li enueit sun seignur en aide 
Car si lui nenueit daltres nad il cure 
0] sez que mande a Guiot sun petit frere 
De hui en quinze anz ne dust ceindre espee 
Mais ore la prenge pur le fiz de sa mere 

Aider li uienge en estrange cuntree 

jff Deus dist Willame purrai le vif trouer 

Respunt Guiberc pur nient en parlez 

Secor le sire ne te chah a demander 

Se tu li perz nauras ami fors Dev 

Quant lot W illame sin ad sun chef crolle 

Plorad des oilz pitusement & suef 

Leve li curt chalde iuste le nies 

La blanche barbe moille tresqual baldre 

Guiberc apele si li prist a mustrer 

De sun corage li volt li bers espermenter 

De si cum ele aime lui & sun parente 

Quant il parlad si ad dit que sene 

Seor dulce amie pur amur De 

Vncore nen ad que sul treis iurz passez 

Que io sui uenu de bataille champel 

Que ait fait grande a burdele sur mer 

Si ai perdu mun nobile barne 

Loinz sunt les marches v io ai a comander 

Fort sunt les homes que deureie asembler 

& ensurquetut nel purreie endurrer 

Fer & acer i purreit hom vser 

Ben se combat Viuien lalose 

Ai ceste feiz nel puis mie regarder 

Ceste bataille pot ben sanz mei finer 1025 

Dune comencad Guiburc forment a plorer 

Ele sabeissad baisa lui le soller 

Willame apele si li prist a mustrer 

Secor le sire ne te chaut a demurer 

Mun niefs Guischard te uoldrai comander 

Tue merci ben le mas adube 

j^ire Willame io te chargerai Guiscard 

Il est mis nies mult est pruf de ma char 

Tue merci auant her le madubas 

Si nel me renz ne girras mes entre mes braz 

Il li afia cher se repentirad 

Que vif v mort sis nies li rendrat 

En bataille reneiad Dev Guischard 

Lunsdi al vespre 

En bataille reneiad Dev celestre 

Qfviburc meismes serui Girard de leve 

& en apres le serait de tuaille 

Puis lad assis a une halte table 

Si lui aportat dun sengler un espalle 

Li quons la prist si la mangat a haste 

Ele li aportat un grant pain atamis 

& dune en apres sun grant mazelin de vin 

Girard mangat le grant braun porcin 

& a dous traiz ad uoide le mazelin 

Que vnques a Guiburc mie nen offrit i 

Ne ne radrescat la chere ne sun vis 
Veist le Guiburc a Willame lad dit 
Pur Dev bel sire cist est de uostre lin 
& si mangue un grant braun porcin 
& a dous traiz beit un cester de vin 
Ben dure guère deit rendre a sun veisin 
Ne ia uilment ne de champ fuir 
Respuiit Willame pur Dev Guiburc merci 
Co que ad mange de uolente lad pris 
Il ne mangat ben ad passe treis dis 
Prest fu li Hz si firent Girard dormir 
Lunsdi al uespre* 

Prest fu li liz si firent dormir Girard 

Qfirard se dresce & leuad del manger 

Prest fu li liz si sest ale colcher 

Guiburc la franche le serui uolenters 

Tant fud afl lui quil endormi fu 

Puis le comande al cors altisme Deu 

Tant dormi Girard quil fu a uespre 

Puis sait del lit cume francs naturel 

Munioie escrie cheualers car muntez 

Armes demande & lem li uait aporter 

I dune aprimes fu Girard adube 

J)unc li uestrirent une broigne mult bele 

& vn uert healme li lacent en la teste 1075 

Willame li ceinst lespee al coste senestre 
Vne grant targe prist par la manuele 
Cheual out bon des meillurs de la terre 
Puis muntad Girard par sun estriu senestre 
Dame Guiburc li vait tenir la destre 
Sil comande a Dev le grant Paterne 
». Q^uant il auesprad a la bone cite 
Issu sen est Willame al curbnies 
Od trente mile de cheualers armez 
En larchamp requistrent le paen Derame 
A la freidure vnt tote nuit erre 
Iusqual demain que le iur apparut cler 0 
Si cum il furent en larchamp sur mer 
' ' ■ La bataille out uencue Derame 1 0 v - 

& out pris leschec & les morz desarmez 1 1 fc 
Entrez erent sarazins en lur nefs ' • 

& as salandres & as granz eschies ferrez 
Lur uent demoert si nen poent turner 
Mais les demeines & les seignurs & les pers 
Tere certeine alerent esgarder 
Vne grant liwe lez le grauer de la mer l v 
Est vus Willame al conseil asséné \ 1 
Od .xxx. mille de cheualers armez i 
Les quinze mile furent si aprestez 
Cum a férir en bataille champel 

Cil crient Munioie si vont od els iuster I 
Mais li paien nel poeient endurer ' : - 

Car il nunt armes pur lur cors garder v 
Coillent fuie vers la grant eue de mer \ v 
Saillent as salandres & as barges & as niefs p 
V Paruent lur armes si sunt conreiez y, - 
^CC cs sarazins de segune tere 
Cent mile furent si apreste de guere 
Ni ad nul qui nait halberc & healme 
Dor les fruntels & les esses 
Espees ceintes les branz burniz uers terre 
Les escuz tindrent as manueles 
Espez trenchanz eurent en lur poinz destres 
Cheuals darabe vnt corant suz lur seles 
Cil sen issirent en la sable grauele 
Si se pristrent de fors a la certeine terre 
Par icels orrez doleruses noueles 
Cil murent al cunte Willame grant guere 
Cele bataille durad tut vn lundi 
& al demain & tresque mecresdi 
Que ne la laschat ne hure ne prist fin 
Iusqual ioesdi deuant prime un petit 
Que li franceis ne finerent de férir 
Ne cil darabe ne cessèrent de férir 
Des homes Willame ne remist un vif 1125 

Ioesdi al uespre 

Fors treis escuz quil out al champ tenir 

Od treis escuz remis al champ tut sul 

Li vns fu Girard li uaillant ferur 

Li altres Guischard le nevou dame Guiburc 

Plaist vus oir des nobles baruns 

Cum il seuererent del reals compaignun 

%)laist vus oir des nobles vassals 

Cum il seuererent del cheualer real 

De sur senestre sen est turne Girard 

En un sablun li chai sun cheual 

Sur ses espalles sun halberc li colad 

Trente paens descendirent al val 

En trente lius naffrerent le uassal 

Par mi le cors despeiez & de darz 

Crie & husche quant la mort laprocad 

Dune suruint Willame icele part 

Les dis ocist les vint fuient del val 

& vint a Girard dulcement lapelad 

jp[mis Girard qui ten fereit porter 

& des granz plaies purreit tun cors saner 

Dites ami garreie ent ber 

Tun escientre entereies ia en ciel 

Respunt Girard sire laissez co ester 

la ne querrai que io en fuisse porte 

Ne de granz paleis que fust mun cors sane 
Car ne garrai ia pur nul home mortel 
Mais qui tant me ferreit que io fuisse munte 
& mun vert healme me fust raferme 
Mesist mei al col mun grant escv bocler 
& en mun poing mun espe adole 
Puis me donast un sul trait de vn vin cler 
& qui nen ad vin me doinst del duit troble 
Ne finereie iamais par la fei que Dei de 
Cher lur uendereie les plaies de mes costez 
Dunt a grant force en est li sancs alez 
Respunt Willame ni remaindrez 
Ioesdi al vespre 
Descendi li quons Willame 
Tendi sa main sil prist par la main destre 
En séant le drescat sur lerbe 
Troble out le vis & pasle la maissele 
Turnez les oilz que li sistrent en la teste 
Tut le chef li pendi sur senestre 
Sur le mentun lenbronchat Sun healme 
Quant lalme envait ne pot tenir la teste 
& dist Willame Girard ne poet altre estre 
Deus quel doel quant tels baruns deseuererent 
Nen pot que nel en plainst Willame 
JJlaist vus oir del neuov dame Guberc 1175 

Ki de Willame deseuerad le iur 

En sun cheual chai al sablun 

Sur ses espalles sun halberc li colad tut 

Trente paiens deualerent dun munt 

En trente lius nafrerent le barun 

Crie & husche le aie de prudom 

A tant i uint Willame le barun 

Les dis oscist les vint fuient le munt 

Dune vint a Guischard sil ad mis araisun 

j?Imi Guischard qui ten fereit porter 

& des granz plaies fereit tun cors saner 

Tun escientre entreis ia en ciel 

Respunt Guischard sire laissez mei ester 

Io ne querreie que ia en fuisse porte 

Ne des plaies fust mun cors sanez 

Qui me ferreit tant que io fuisse munte 

la de uoz armes ne querreie nul porter 

Mais donez sul un trait de vin cler 

Si nas altre veals de cel diut troble 

Puis men irreie a cordres v fui ne 

Nen crerreie meis en vostre Dampnede 

Car co que io ne uei ne puis aorer 

Car si io eusse Mahomet merciez 

la ne veisse les plaies de mes costez 

Dunt a grant force en est le sanc alez uoo 

Respunt Willame glut mar fuissez tu nez 
Tant cum aueies creance & buntez 
Retrasistes a la sainte crestiente 
Ore es ocis & de mort afole 
Nen poez muer tant as de lassete 
la de cest champ ne serrez pur mei porte 
Ioesdi al vespre 
Si sabeissat li quons Willame 
Tendit sa main sil prist par le braz destre 
En sun séant le leuad de très sa sele 
ÇX n barbarin eslaissant le val 
Entre ses quisses vn ignel cheual 
En sa main deste porte un trenchant dart 
Treis feiz lescust a la quarte le lancat 
Fert en la loigne de la senestre part 
Grant demi pe enz el cors li en abat 
De très le cunte en ad mort Guischart 
Peisit le cors si turne vne part 
& il le redresce od sun senestre braz 
Deuant li le mis sur le col de sun cheual 
Al poig destre li traist del cors le dart 
& fier le paien de sur le tuenard 
Enpeint le ben par grant vertu labat 
Nen fuit mie Willame ainz sen vait 
Deuant li aporte mort Guischard 

Ioesdi al uespre 

Nen fuit mie li bons quons Willame 

X)ame Guiberc nel mist mie en oblier 

Ele sout en larchamp Willame al curbnies 

En la bataille le paien Derame 

Prist ses messages ses homes fait mander 

Tant quele en out .xxx. mile de tels 

Le .xv. mille furent si apreste 

Cum de férir en bataille champel 

Tuz les demeines en ad Guiburc seurez 

Sus al paleis les assist al digner 

Chancuns & fables lur fait dire & chanter 

Guiburc meimes les sert de vin aporter 

Dune sapuiad al marbrin piler 

Par une fenestre prist fors a esgarder 

& vit Willame par une tertre aualer 

Vn home mort deuant li aporter 

Dune li souint de Viuien lalose 

Si anceis ert lie dune comence a plorer 

Par Dev seignurs a faire ai asez 

Par un cel tertre vei mun seignur aualer 

Vn home mort deuant li aporter 

En gisant lad sur sun arcun turne 

Co est Viuien iol sai ben assez 

Tais madame ia sur li nel turnez xx 

Co li dient les baruns del régné 

Hi serreit il dune pur Dev merci seignur 

Ke ia Willame aportast del estur 

Se co nere Lowis sun seignur 

V Viuien le hardi sun nevou 

Taisoz ma dame ia sur els nel metum 

Ainz ad mun seignur Willame un iugleur 

En tote france nad si bon chantur 

Nen bataille plus hardi fereur 

& de la geste li set dire les chancuns 

De Clodouev le primer empereur 

Que en duce france creeit eu Dev nostre Seignur 

& de sun fiz Flouent le poigneur 

Ki lassad de dulce france lonur 

& de tuz les reis qui furent de ualur 

Tresque a Pépin le petit poigneur 

& de Charlemaigne & de Rolant sun nevov 

De Girard de viane & de Oliuer qui fu tant pruuz 

Cil furent si parent & sis ancesur 

Preuz est mult & pur co laime mun seignur 

& pur sul i tant quil est si bon chanteur 

& en bataille uassal conquereur 

Sil en aporte mun seignur del estur 

jBfeignurs frans frans homes pur amur Dev 

Preer vus uoil que congie me donez 117 s 


Digitized by 


Google 


Original from 

UNIVERSITY OF WISCONSIN 



II est mi sire iol dei seruir aler 

Ele auale contreual les degrez 

Vint a la porte si li ad desferme 

En sus le oure laissad le cunte entrer 

Il la regarde & prist lui a demander 

Dame Guiburc desquant gardas ma porte 

Par ma fai sire de nouel le faz ore 

Sire quons Willame mult as petite force 

Seor duce amie desquant ies mun porter 

Par ma fei sire de nouel nient de vielz 

Sire Willame poi en remeines cheualers 

*££ien dame Guiburc co est tun neuou Guischard 

la Viuien le cunte vif mes ne verras 

La franche femme li tendi ses braz 

& il li colchat desus le mort uassal 

Peise le cors si li faillirent les braz 

Ele fu femme si out fieble la char 

Contre tere en prist le cors vn quas 

Tote la langue li turnad une part 

Ioesdi al uespre 

Guiburc le guarde ius a la tere 

Troble out le vis & pasle la maissele 

Turnez les oilz qui li sistrent en la teste 

Tote la langue li pendit sur senestre 

Sur le mentun li enbrunchat sun halme 1300 

Plurad Guiburc dune la confortât Willame 

%)ar Dev Guiburc tu as dreit que tu plurs 

Kar ia diseient en la cur mun seignur 

Que eres femme Willame uns riche hom 

Vn hardi cunte un uaillant fereur 

Ore estes femme a un malueis fuieur 

Un cuart cunte un malueis tresturnur 

Qui de bataille nameine hom un sul 

Des ore serrez vus uostre kev & uostre pestur 

Ne serras mie a la fere barnur 

Ne ia ne uerras Viuien mun nevou 

Qui ken peise remis est ma baldur 

Iamais en tere nauerai mortel honur 

Plurad Willame dune lacrimat Guiburc 

La dame entent la plainte Sun seignur 

Partie ubliad de la sue dorlur 

Quant el parlad si dist par grant amur 

•Cllarchis Willame merci pur amur De 

Il est grant doel que home deit plorer 

& fort damage kil se deit démentir 

Il fu custume a tun riche parente 

Quant altres terres alerent purchacer 

& tuz tens morurent en bataille champel 

Mielz voil que moergez en larchamp sur mer 

Que tun lignage seit per tei auile 1325 

Ne apres ta mort a tes heirs repruue 

Quant lot Willame prist Sun chef a croller 

Plurad des oilz tendrement & suef 

Guiburc apele sa amie & sa moiller 

En sun romanz li ad dit & mustre 

Seor dulce amie merci pur amur De 

Qui ken peise mult ai a plurer 

Treis cenz anz ad & cinquante passez 

Que io fu primes de ma mere nez 

Veil sui & feble ne puis armes porter 

Co est failli que Deus maueit preste 

Va grant iuuente que ne poet returner 

Si me vnt paiens acuilli a tel vilte 

Pur me ne uolent fuir ne tresturner 

La bataille ad uencue Derame 

Si ad pris leschec & les morz desarmez 

Entrez sen sunt paens en lur niefs 

Loinz sunt les marches v ai a comander 

Fort sunt les homes que deureie assembler 

& quant io uendreie en larchamp sur mer 

Si serreient li sarazin turne 

Ki quen peise io sui tut remes 

Iamais en terre naurai honur mortel 

Plorad Willame Guiburc lad conforte 

& marchis sire merci pur amur De i 


Digitized by Q.00; 


Original from 

UNIVERSITY OF WISCONSIN 



Ore me laissez mentir par vostre gre 

10 en aurai ia trente mille de tels 
Les quinze mille par sunt si aprestez 
Cum a ferir en bataille champel 

V sunt il Guiburc tu nel me deis celer 
Seor duce amie di men la uerite 
Sus el paleis sunt assis a digner 
Dune rist le cunte si laissad le plorer 
Ore va Guiburc mentez asez par mun gre 
Dune contre munt muntad les degrez 
Anceis plorat mais dune prist a chanter 
Cil la regardent si li vnt demande 
Dame Guiburc que auez vus la defors troue 
Par Dev seignurs mult de ma uolonte 
la est venue Willame al curbnies 
Tut sains & salfs solunc la merci Dev 
Si ad uencu la bataille champel 
& ocis le paien Derame 
Mais dune chose ad malement erre 

11 ad perdu sun noble barne 

De dulce france la flur & la belte 
Ocis li unt Viuien lalose 
En paisnisme nen la crestiente 
Mieldre uassal ne pout estre ne 
Pur eshalcer la sainte crestiente 1 375 

Ne pur lei maintenir ne garder 

Pur Dev vus pri quen larchamp alez 

Fruisses sunt les barges & trestotes les nefs 

Le vent demoert ne sen poent turner 

En une roche lez un regul de mer 

La sunt dis mille de sarazins entre 

Lor & largent en vn od els porte 

& pris leschec & les morz desarmez 

Suis fud mi sire ni pout mes ester 

Ki ore irreit en larchamp sur mer 

Prendre ices dunt vus ai ci cunte 

& mis sires ad mult larges heritez 

Si vus durrad uolenters & de gre 

6C ki ne uolt sanz femme prendre terres 

Io ai uncore cent & seisante puceles 

Filles de reis nad suz cel plus beles 

Sis ai nurriz suz la merci Willame 

Qui mun orfreis ourent & pailles a durs aroeles 

Venge a mei & choisist la plus bele 

Durrai lui femme & mun seignur li durrat terre 

Si ben i fert que loez poisse estre 

Tel saati de choisir la plus bele 

Qui en larchamp perdi puis la teste 

Ioesdi al uespre 

Guiburc meisme sert sun seignur de lewe 1400 

JQvis lad assis a une basse table 
Ne pout aler pur doel a la plus halte 
Puis li aportat dun sengler vn espalle t' 

Li bers la prist si la mangat en haste k 
I l la fist tant cum ele fust mult ate 
Ele li aportad un grant pain atamis 
& desur cel dous granz gastels rostiz 
Si li aportad un grant poun rosti 
Puis li aportad un grant mazelin de vin " 

Od ses dous braz i out asez a sustenir 
Mangat Willame le pain atamis 
& en apres les dous gasteals rostiz 
Trestuit mangat le grant braun porcin 
& a dous traiz but un sester de vin 
& tut mangad les dous gasteals rostiz 
& si que a Guiburc une mie nen offrid 
Ne redrescad la chere ne le vis u- 
Veist le Guiburc crollad sun chef si rist u 
Pur quant si plurat damedous des oilz del vis 
Willame apele en sun romanz si li dist ^ 

Pur Dev de glorie qui convertir me fist ^ 

A qui renderai lalme de ceste peccheriz 
Quant ert le terme al iur de grant iuis 
Qui mangue un grant pain atamis 
& pur co ne laisse les dous gasteals rostiz 1425 

& tut mangue un grant braun porcin ■" 

& en aproef un grant poun rosti 
& a dous traiz beit vn sester de vin ' 

Ben dure guere deit rendre a sun veisin y 
la trop vilment ne deit de champ fuir 1 
Ne sun lignage pur lui estre plus vil ^ % 

Seor dulce amie dist Willame merci ‘ ' 

Si io murreie qui tendreit mun pais 

Io na tel eir qui la peusse tenir 

Del fev se dresce un suen neuov dan Gui 

Cil fud fiz Boeue cornebut le marchis 

Neez de la fille al pruuz cunte Aemeris 

Neuov Willame al bon cunte marchis 

& fud frere Viuien le hardiz 

Nout uncore .xv. anz asez esteit petiz 

Nout point de barbe ne sur li peil vif 

Fors icel de sun chef dunt il nasqui 

Sur pez se dresce deuant sun uncle enuint 

Si apelad cum ia purrez oir 

A la fei vncle co dist li emfes Gui 

Si tu murreies io tendreie tun pais 

Guiburc ma dame uoldreie ben seruir 

la nauerad mal dunt la puisse garir 

Pur co quele mad tant suef nurri 

Quant lot Willame vers lenfant se grundi 1450 

Dune li respunt Willame mult laidement li dist 

Mielz vus uient glut en cendres a gisir 

Que tei ne fait mun conte a tenir 

(IJ ielz vus uient gluz en cendres a reposer 

Ke ne te fait a tenir ma cunte 

Guiburc ma femme nauras tu ia a garder 

Quant loi Gui dune respunt cum sene 

A la fei sire uncle unques mes noi tel 

Respunt Willame glut de quei men culpez 

Io vus dirrai mais io men uoil purpenser 

Cum celui qui nest par fund sene 

A sun talent se lait demesurer 

Pur petitesce que mauez a blasmer 

la nest nul si grant que petit ne fust ne 

& par la croiz de cel altisme De 

la nen ad home en la crestiente 

Men escientre ne en la bataille De 

Sen pruf ta mort parueit tes heritez 

Puis que mort est Viuien lalose 

Nel ocesisse en bataille champel 

Puis saisereie totes voz heritez 

Guiburc ma dame fereie mult ben garder 

Quant lot Willame prist le chef a croller 

Plurad des oilz tendrement & suef 

Lenfant apele sil prist a acoler 1475 

Treis feiz le beise & puis li ad mustre 
A la fei nies sagement as parle 
Cors as denfant & si as raisun de ber 
Apres ma mort te seit mun fee done 
Pren le Guiburc meine le en ta chimene 
Ioesdi al vespre 

Nad que .xv. anz si li donad grant terre 
IP quons Willame est del manger leue ^ 
Prest fu li liz si est culcher ale *- 
Guiburc la franche li tastunad suet L - 
Il ni out tele femme en crestiente 
Pur sun seignur servir & honorer 
Ne pur eshalcer sainte crestiente 
Ne pur lei maintenir & garder 
Tant fu ad lui quil sendormi suef v 
Puis comandad sun cors al altisme Dev v 
Dune vait en la sale as cheualers parler 
Tant dort Willame quil fu auespre *- 
Puis sait del lit cum hardi sengler v 
Criad Munioie frans cheualers muntez “ 
Armes demande & lem li vait aporter * 
;O unc li uestrirent une broine mult bele 
& un vert healme li lacent en la teste ► 
Sa espee out ceinte le brant burni uers terre 
Vne grant targe i tint par maneuele 

Espe trenchante out en sun poig destre 
Puis li baisad le pie sil enclinad uers terre 
Sil comandad al glorius Rei celestre ^ 

Q,uant il auesprad en la bone cite ^ 

Issuz sen est Willame al curbnies 
Od .xxx. mille de cheualers armez ( 

En larchamp requistrent le paien Derame 

Dune remist suie Guiburc en la bone cite 

En un soler en unt Guiot mene 

Tant cum il uirent Willame al curbneis 

Gui & Guiburc sil comanderent a Dev 

Quant plus nel virent dune prent Gui a plurer 

Veit le Guiburc prist lui a demander 

Ami Guiot que auez a plurer 

Par ma fei dame a faire lai assez 

Nai que .xv. anz si sui en tel vilte 

Retenu sui de bataille champel 

Qui me durreit ne fee ne heritez 

Quant nel deserf od espee de lez 

Par mi cel tertre uei mun seignur aler 

Vilment cheualche a bataille champel 

Od lui nameine nul sun ami charnel 

Fors Deu de glorie qui le mund ad a saluer 

Respunt Guiburc merci Guiot pur Dev 

Trop par es enfes & de petit ee 1515 

Si ne purreies ne trauailler ne pener 

La nuit ueiller ne le iur iuner 

La grant bataille suffrir nendurer 

Si tad le cunte ci a mei comande 

Par nul engin ne te larrai aler 

Car io crpim perdre sa amiste & sun gred 

Respunt Guiot vnc mais nen oi tel 

Io sai mentir si li uoldrai cunter 

Que io vus sui tut par force eschape 

Sil te pleuis & de Dev & de mei 

Se io ni uois en larcham sur mer 

la ne uerras Willame od le curb nies 

& si io uois uoldrai len amener 

Respunt Guiburc dune te larrai aler 

’f)vnc li uestent une petite broine 

& une petite healme li lacent desure 

Petite espec li ceinstrent mais mult fu bone 

Al col li pendirent une petite targe duble 

Puis li aportat une glaiue petite 

Bon fu li fers & redde en fu la hanste 

De ci quant poinz li batid lenseigne 

E li li ameine Balzan sun sambuer 

Bone est la sele mais curt sunt li estriuer 

Vnc Guiburc nel prestad a cheualer 

Dune muntat Guiot & Guiburc li tint lestriv 

Puis li comandat al Criatur del ciel 

’XJetit est Gui & li cheual est grant 

Nest que pe & demi de sus les arcuns parant 

& sul trei deie suz le feltre brochant 

Mielz portad armes que uns hom de trente anz 

Guiot point Balcan si li laissad la reisne 

Pe & demi out le cors sur la sele 

^ sul trei deie brochad de suz le feltre 

& ele le comandat a Dev le grant De Paterne 

As esquiers se mist Guiot en la grant presse 

T^ ote nuit ad od esquiers erre 

Iusqual demain que li iur apparut cler 

Si cum il uindrent en larchamp de sur mer 

As cheualers vait Willame parler 

Les baruns en ad par sei seurez 

As vn conseil une part en sunt ale 

En sun romanz lur ad dit & mustre 

Seignurs baruns mei deuez vus aier 

Io ne vus toil voz uealtres ne voz chens 

Si uoliez ainz vus durrai des miens 

Ne nen uoil prendre ostur ne esperuer 

Ne nul semblant faire de nul enplaider 

Si le pere fu morz io en oi le fiz si cher 

Que une la mere nel laissai corescer 

Ne iamais sergant ne fis sun aueir chacun 1575 

Ainz en nurri les fiz mult uolenters 
Sis gardai tant que io en fis cheualers 
Tote la terre li rendi sanz relef 
Sil fu petit iol acru del mien 
Fel seit Willame sil vnques en out dener 
Ore socurrez hui vostre gunfanuner 
& cil respunent sire mult uolenters 
Ne vus faldrum tant cum serrum sur pez 
Lunsdi al uespre 

De tel seignur deit lum tenir terre 

& si bosoinz est morir en la presse 

X) unc l a i st les demeines quan lorent afie 

As uauassurs en vait dan Willame parler 

A un conseil les ad tuz amenez 

En sun romanz lur ad dit & mustrez 

Seignurs baruns uauasurs onurez 

En ceste terre nus ad requis Derame 

Le sun orguil ne deit gueres durer 

& hom ne deit mie sofFrir ne esgarder 

Pur co vus di frans cheualers pruuz 

Tel home munt ocis dunt muît me deit peser 

Car il munt mort Viuien lalose 

De ca la riu ne de la la mer 

En paenisme nen la crestiente 

Ne pout lom unques mieldre uassal trouer i 

Pur esahlcer sainte crestiente 
Ne pur lei meintenir & garder 
Pur co vus di francs cheualers menbrez 
Il nen ad home en la crestiente 
Tant uauasurs peusse de tels asembler 
Fors Lowis qui france ad a garder 
Cum dreit seignur li noble onure 
Encontre lui ne me dei pas vanter 
O re entendez frans cheualers pruuez 
la nert ben faite grant bataille champel 
Se uauassurs ne la funt endurer 
& ne la meintenent les légers bachelers 
Les forz les uigrus les hardiz les menbrez 
Dune gardat entrels si vit Guiot ester 
Il lur demande qui est cel petit arme 
Sur cel cheual qui entre vus vei ester 
Bosoing out de homes qui ca lad amene 
Cil respundent pur quei nus demandez 
Guiot uostre neuev deussez conuistre assez 
Quant lot Willame prist le chef a croller 
Dune plurad des oilz tendrement & suef 
Dune comence Guiburc forment a blasmer 
Mal gre en ait hui de Dev ma moiller 
Ore i pert nés que ne li apartenez 
Quant loi Gui dune respunt que senez 


1625 


Digitized by Goo; 


Original from 

UNIVERSITY OF WISCONSIN 



A ma fci sire a grant tort la blâmez 
A une femme me comandas a garder 
& io li sui tut par force eschape 
Glut dit le cunte vus de quei me colpez 

10 vus dirrai mais un petit matendez 
Veez paiens as barges & as nies 

Tel home vnt mort dunt mult vus deit peser 

11 vnt ocis Viuien lalose 

Sur els deuom nus nostre maltalant turner 
Par ma fei nés sagement as parle 
Cors as denfant & raisun as de" ber 
Apres ma mort tei seit mun fe done 
Mais dune chose me pot forment peser 
Trop par es ioefne & de petit eed 
Si ne purras trauailler ne pener 
Les nuiz ueiller & les iurz iuner 
La grant bataille suffrir ne endurer 
Mais io te ferai sur cel munt mener 
A vint de mes homes te ferai iloec garder 
I tant i perdirai & si ne garderai el 
Icil me aidassent en bataille champel 
Respunt dan Guiot vnc mais noi itel 
Nies dist Willame de quei maculpez 
loi vus dirrai quant tu le mas demande 
Quidez vus dune que Deus seit si oblie 

Qui les granz homes pot tenir & garder 
Quil ne face des petiz altre tel 
la nest nul granz que petit ne fud ne 
Vncore hui ferrai del espee de mun lez 
Si purrai ben mun hardement pruuer 
Si en mei ert salue lonur & le hérité 
Respunt Willame sagement toi parler 
Poig dune auant fai cel cheual errer 
Ore uoil ueer cum poez armes porter 
Gui point Balcan si li laschad les reisnes 
Pe & demi ad le cors sur la sele 
A sul treie deie broche de suz la feltre 
Brandist la hanste de sur le braz senestre 
Tote lenseigne fait uenir tresken terre 
11 la redresce & le uent la uentele 
Balcan retient en quatre pez de terre 
Si que la eue li trainad sur lerbes 
Dreit a sun seignur drescat sa reisne 
Co dist Willame ben deis cheualer estre 
Si fut tis pere & tis altres ancestre 

traez nies Gui uers mun destre poig 
Od le mien ensemble porte tun gunfanun 
Si io tai ne crem malueis enguun 
Il sasemblerent le iur furent baruns 
En la bataille dous reals compaignuns 


1675 


Digitized by Goo; 


Original from 

UNIVERSITY OF WISCONSIN 



Paene gent mistrent a grant dolur 
Lunsdi al uespre 

Si ni alast Gui ne reuenist Willame 
Ha bataille out uencue Derame 
Al altre feiz que Willame i fu al curbnies 
Si out pris leschec & les morz desarmez 
Entrez erent sarazins en lur nefs 
Lur uent demoert ne sen poent turner 
Mais les seignurs des paens & les perers 
Ben tresque vint mile de la gent Derame 
Terre certaine alerent regarder ' 

Vne grant live loinz del grauer sur la mer 

Ensemble od els vnt lur manger aporte 

En renc estient assis a un digner 

Es vus Willame al manger asene 

Od .xxx. mile de cheualers armez 

Qui un freit mes lur ad aporte 

Crient Muntioie si vont od els iuster 

Paien escrient francs cheualers muntez 

Dune saillent des tables al estur communel 

Ico i remist que ne sen pout turner 

Pain & vin & char i ad remis assez 

Vaissele dor & tapiz & dossels 

Mais li paien nen purrent endurer 

Acuillent fuie uers la halte eve de mer i 

Si entrent es barges & es nefs 

Peruent lur armes pur lur cors conreier 

A terre certaine lur vint estur doner 

XB quons Willame leust dune ben fait 

A grant honur leust Dampenedev atrait 

Quant Derame li sait dun aguait 

Od lui .xv. reis que io nomer vus sai 

Encas de egipte & li reis Ostramai 

Butifer li pruz & li forz Garmais 

Turlen de dasturges & sis nies Alfais 

Nubles de inde & Ander li persans 

Aristragot Cabuel & Morans 

Clamador & Saluains & Varians 

& li reis de nubie & li guerreres Tornas 

Chascun dels out mil homes de sa part 

Si manguent la gent cum dragun & leppart 

En bataille ferent sanz nul regart 

Li vns les meine quant li altre les abat 

Hui mes irrunt franceis a dolerus ahan 

La fu pris le neuov Willame Bertram 

& Guielin & li uaillant quons Guischard 

Galter de termes & Reiner le combatant 

Estreit les vnt liez sarazins & persant 

Veant le cunte les meinent as chalans 

Que unques de rien ne lur poet estre garant 1725 

Tuz sunt franceis pris & morz al champ 
Fors sul Willame qui ferement se combat 
& Guiot sis nies qui li vait adestrant 
CClers fu li iurz & bels fu li matins 
Li soleiz raie qui les armes esclargist 
Les raies ferent sur la targe dan Gui 
Mult tendrement plurent des oilz de Sun vis 
Veit le Willame demander li prist 
Co que pot estre bels nies sire Gui 
Respunt li enfes io vus aurai ia dit 
Mar vi Guiburc que suef me norist 
Qui me soleit faire disner si matin 
Ore est le terme quele le me soleit offrir 
Ore ai tel faim ia me verras morir 
Ne puis mes armes manier ne sustenir 
Brandir ma hanste ne le Balcan tenir 
Ne mei aider ne a altre nuisir 
Aincui murrai co est duel & péril 
Deus quele suffraite en auront mi ami 
Car tele faim ai ia menragerai vif 
Ore uoldreie estre a ma dame seruir 
Moert mei le quor fait mei mun uasselage 
Ne puis aider a mei ne nuisir a altre 
Porter ne puis ne iustiser mes armes 
Aincui murrai co est duel & damage i 

fftoerent mi vncle anduis les oilz de mun chef 

Faillent mei les braz ne me puis pruf aider 

Car tel faim ai ia serrai esrage 

Mar vi Guiburc uostre franche moiller 

Qui me soleit faire si matin manger 

Aincui murrai a duel & a pecche 

Deus quele suffraite en aureient cheualer 

Vncore uiuerai si aueie a manger 

Deus v le prendrai Willame li respundi 

Lunsdi al vespre 

Deus que ore nad pain & vin Willame 
Vncle Willame que purrai deuenir 
Fait mei le quor par fei le vus pleuis 
Ne puis mes armes manier ni tenir 
Ne mun cheual poindre ni retenir 
Si io moerc co ert doels & perilz 
Dune ne remaindrat gueres de mun lin 
Nies dist Willame mult en sui entrepris 
Sauriez vus aler al meisnel 
V nus trouâmes lunsdi les sarazins 
La v il esteient a lur manger assis 
Co i remist que ne sen pout fuir 
Que fu co uncle pain & char & vin 
Alez i nies co li dist li marchis 
Mangez del pain petit beuez del vin 1775 

Puis si me socurez al dolerus péril 

Ne me ublier mult sui en tei fis 

Iloec deseurerent entre Willame & Gui 

Jj!ores f u mecresdi 

Quant senturnad Gui li enfes 

Par la terre al meisnel pur la uiande quere 

Paien la cuillent as cheuals de la terre 

Mult lur ert loinz quant fu hors de la terre 

Quant paien ueient que nel ateindrunt en fui 

Lessent le aler de Mahomet lunt maldit 

Cist nus querrat co que Girard nus quist 

Quant il Willame nus amenât ici 

Cist vait en france pur le rei Lowis 

Turnum arere al dolerus péril 

Cil qûi de la est ne returnerat ia vif 

Dune corurent sur Willame le marchiz 

& Guiot vait tut dreit al meisnil 

Si descendi del cheual v il sist 

Mangat del pain mes co fu petit 

Vn grant sester but en haste del vin 

Puis est munte si acuilli sun chemin 

& paens uenent & turs & sarazins 

Si acuillent Willame le marchis 

Li quons Willame quant il les ueit uenir 

Crie Munioie sis vait tuz enuair 

A sul sespee en ad seisante ocis 

Si cum paiens li furent de totes parz 

Si li lancent lur guiures 6c lur darz 

& lur & lur espeez trenchanz 

Entre les quisses li gettent mort Liard 

Es vus a pe le noble uassal 

Il traist sespee uaissalment se combat 

jSfi cum paiens lunt si acuilliz 

Lancent li lances 5 c lur trenchanz espeez 

Tant en abatent en sun escv a quarters 

Quenvers sa teste ne pout mie drescer 

Encontre terre mistrent le cheualer 

Tote la forme repert el grauer 

Granz colps li donent de lances 6c despees 

Forte est la broine quant ne la poent desmailler 

Par mi la gule li fun le sanc raier 

Dune huche 6c crie vien Gui bels nies 

Securez mei si vnques fus cheualers 

I dunques repeirout li enfes qui out mange 

Encontreual lescri entendi ben 

Q»uant Gui li enfes deualad la terre 

Si oit Willame crier en la press 

Fiert un paie sur la duble targe nouele 

Tote li fent 6c froisse 6c encantele 

Sun bon halberc li defrunt 6c deserre 1815 

Mort le trébuché del cheual a terre 
Crie Munioie & dist vis vncles Willame 
Puis Sert un altre sur la targe nouele 
Tote li fent & fruisse & escantele 
& sun halberc li runt & desmaele 
Colpe le piz sur la large gonele 
Que mort le trébuché des arcuns de la sele 
Crie Munioie vis vncle Willame 
Puis fert le terz sur la targe duble 
Tote la fent desus iusque a la bocle 
Les asteles lenferent suz la gule 
Sun grant espee al grauer li met vitre 
Que los del col li bruse & esmuille 
Très ses espalles lenseigne li mist vitre 
Quant li gluz chai la hanste li estruse 
A icel colp la bon espee mustre 
(jf ui traist lespee dune fu cheualer 
Lamure en ad contremunt dresce 
Fert vn paien sus en le halme de sun chef 
Tresque al nasel li trenchad & fendit 
Le meistre os li ad colpe del chef 
Grant fud li colps & Guiot fu irez 
Tut le purfent desque enz al baldre 
Colpe la sele & le dos del destrer 
En mi le champ en fist quatre meitez 

De cel colp sunt paien esmaiez 

Dist li vns al altre co est fuildre que cheit 

Reuescuz est Viuien le guerreier 

Turnent en fuie si vnt le champ laissie 

Dune se redrescat Willame de sur ses pez 

& li quons Willame fud dune punners 

cc° fu grant miracle que nostre Sire fist 

Pur un sul home enfuirent uint mil 

Dreit a la mer senturnent sarazin 

Dune se redrescat Willame le marchiz 

Sis enchascerent as espees acerins 

Mi cum paiens senfuient vers la mer 

Li ber Willame est sur pez leuez 

Sis enchascerent as espees desliez 

Gui vit sun uncle el champ a pe errer 

Le cheual broche si li est encontre ale 

Sire dist il cest cheual muntez 

Guiburc ma dame le me prestad de sun gre 

Gui descent & Willame i est munte 

Quant il fu sus comencad a parler 

Par ma fei nies tu as pur fol mene 

Laltrer me diseies que li eres eschape 

Ore me dis que sun cheual tad preste 

Qui te comandat ma muiller encuser 

Co respunt Gui vnc mais noi tel 1875 

Poignez auant dreitement a la mer 

la sen serrunt li sarazin ale 

A cel colp sa bone espee mustre 

xo bers Willame cheualche par le champ 

Sa espee traite sun healme va enclinant 

Les pez li pendent de suz les estrius a lenfànt 

A ses garez li vint les fers batant 

& tint sa espee entre le punz & le brant 

Del plat la porte sur sun arcun deuant 

& Balcan li vait mult suef ambiant 

& Gui sis nies le vait a pie siuuant 

Dures enaltres desquai genoil el sanc 

Reis Derame giseit en mi le champ 

Enuolupe de sablun & de sanc 

Quant Willame le veit sil conuit al contenant 

Quidat li reis quil eust pris de darz tel haan 

Quenvers nul home ne fust mes défendant 

Ore se purpense de mult grant hardement 

Sur piez se dresce si ad pris sun alferant 

Ostad la raisne del destre pe deuant 

Prist sun espe qui fil bone & trenchant 

De plaine terre sailli sus al alferant 

Dreit vers els en est ale brochant 

XD bers Willame vit le paien venir 

Le cors escure la grant hanste brandir 1900 

& il tint sespee deuant en mi le vis 

Dune len esgarde li reis de sarazins 

Le cure leist al petit pas sest mis 

A vncle Willame dist sun petit nevov Gui 

Ore pri vus sire pur la tue merci 

Que vus me rendez mun destrer arabi 

Si iusterai al culuert sarazin 

ÏJncle sire car me faites buntez 

Vostre merci mun cheual me rendez 

Si iusterai al paien dultre mer 

Nies dist Willame folement as parle 

Quant deuant mei osas colp demander 

Nel fist mais home qui de mere fust ne 

Puis icel hure que io soi armes porter 

Ico ne me fereit mie mis sire Lowis le ber 

Sa mespee li peusse un colp doner 

Venge serreie del paen dultre mer 

Lores fu mecresdi le petit pas prist Derame 

Willame fiert le paien en le healme 

Lune meite len abat sur destre 

Del roiste colp senclinat vers tere 

& enbracad del destrer le col & les rednes 

Al trespassant le bon cunte Willame 

Tute la quisse li trenchad de sur la sele 

& del altre part chiet li bues a la terre 1925 

Dune tendi sa main li bons quons Willame 
Si ad pris le corant destrer a la raisne 
Vint a Guiot sun nevov sil apele 
I -t e sarazin se iut en mi le pre 
Si uit Willame sun bon cheual mener 
& il le comence tant fort a regretter 
Ohi Balcan que io vus poei ia tant amer 
Io te amenai de le rive de mer 
& il qui ore te ad ne te seit pruz conreier 
Ne costier ne seigner ne ferrer 
Glut dist Willame laisiez cest sermun ester 
& pren conseil de ta quisse saner 
& io penserai del bon cheual garder 
Vint a Gui & si li ad présente 
IB sarazin out al quor grant rancune 
Ha Balcan bon destrer tant mar fostes 
Vostre gent cors & voz riches ambleures 
La me portas v ma cuisse ai perdue 
Tantes batailles sur vus ai vencues 
Meillur cheual nad sur ces nues 
Paene gent en auront grant rancune 
Glut dit Willame de ta raisun nai cure 
TT i bers Willame vait par mi le pre 
Le bon cheual ad en destre mene 
Gui apele & si li ad présente 

Bels nies sur cest cheual muntez 
Si me prestez le uostre par tun gre 
& vus muntez sur cest qui £u Derame 
Ke cest v io sez mest mult atalente 
Bels sire unches fai mei dune bunte 
Vostre merci ma sele me rendez 
Si prenez cel del cheual Derame 
Respunt Willame co te ferai io asez 
Dune descent a terre pur les seles remuer 
"CCant dementres cum Willame remout les seles 
Gui vit le rei trauailler sur lerbe 
Trait ad sespee si li colpad la teste 
De cele chose se corozat mult Willame 
A glut lecchere cum fus vnc tant ose 
Que home maigne osas adeser 
En halte curt te serrad repruue 
Co respunt Guiot vnc mais noi tel 
Sil naueit pez dunt il peust aler 
Il aueit oilz dunt il poeit veer 
Si aueit coilz pur enfanz engendrer 
En sun pais se fereit uncore porter 
Si en istereit eir Derame 
Quen ceste terre nus querreit malte 
Tut a estrus se deit hom deliurer 
Nies dist Willame sagement toi parler 1975 

Cors as denfant & raisun as de ber - 
Apres ma mort ten tote ma hérité 
Lores fu mecresdi 
Ore out vencu sa bataille Willame 
IJ i quons Willame cheualche par le champ 
Tut est irez & plein de maltalant 
Rumpit les laz de sun healme luisant 
Envers la terre li vait mult enbronchant 
Sa bone enseigne teinte en vermeil sanc 
Mult grant damage troue de sa gent 
Guiot le vait de loinz adestrant 
Viuien troue sur un estanc 
A la funteine dunt li duit sunt bruiant 
Desuz la foille dun oliuer mult grant 
Ses blanches mains croisies sur le flanc 
Plus suef fleereit que nule espece ne piment 
Parmi le cors out quinze plaies granz 
De la menur fust morz uns amirailz 
V reis v quons ia ne fust tant poanz 
Puis regrette tant dolerusement 
Viuien sire mar fu tun hardement 
Tun uasselage ta pruuesce tun sen 
Quant tu es mort mes nai bon parent 
Nauerai mes tel en trestut mun viuant 
tXiuien sire mar fu ta iuuente bele 


Digitized by CjOu; 


Original from 

UNIVERSITY OF WISCONSIN 



Tis gentil cors & ta teindre meissele 

Io tadubbai a mun palei a termes 

Pur tue amur donai a cent healmes 

& cent espees & cent targes noueles 

Ci vus uei mort en larchamp en la presse 

Trenche le cors & les blanches mameles 

& les altres od vus qui morz sunt en la presse 

Merci lur face le ueir Paterne 

Qui la sus maint & ca ius nus gouerne 

5 la funtaine dunt li duit sunt mult cler 
De suz la foille dun grant oliuer 

Ad bers Willame quons Viuien troue 
Parmi le cors out quinze plaies tels 
De la menur fust morz vns amirelz 
Dune le regrette dulcement & suef 
Viuien sire mar fustes vnques ber 
Tun vasselage que Deus taueit done 
Nad uncore gueres que tu fus adube 
Que te pleuis & iuras Dampnedev 
Que ne fuereies de bataille champel 
Puis couenant ne noisis mentir Dev 
Pur co ies ore mort ocis & afole 
Dites bel sire purriez vus parler 

6 reconuistre le cors altisme Dev 

Si tu co creez quil fu en croiz penez j°is 

En malmonere ai del pain sacre 

Del de meme que de sa main saignat Deus 

Se de vus le col en aueit passe . 

Mar crendreies a chaisun de malfe 

Al quons reuint 6 c sen 2c uolente 

Ouri les oilz si ad sun uncle esgarde 

De bele boche comencat a parler 

Ohi bel sire dist Viuien le ber 

Ico conuis ben que ueirs 2c uifs est Dev 

Qui uint en terre pur sun pople saluer 

2c de la Uirgne en beleem fu nez 

2 c se laissad en sainte croiz pener 

2 c de la lance langis fil fore 

Que sanc 6 c eve corut de sun le 

A ses oilz terst sempres fu enlumine 

Merci criad si li perdonad Deus 

Deus mei colpe des lore que fu nez 

Del mal que ai fait des pecchez 2c de lassetez 

Vncle Willame un petit men donez 

A dist le cunte a bon hore fui nez 

Qui co creit ia nen ert dampnez 

Il curt al eve ses blanches mains a lauer 

De salmosnere ad trait le pain segre 

Enz en la boche len ad un poi done 

Tant fist le cunte que le col en ad passe 1050 

Lalme senuait le cors i est remes 

Veit le Willame comence a plurer 

De sur le col del Balcan lad leue 

Qui len uoleit a orenge porter 

Sur li corent sarazin & escler 

Tels .xv. reis qui ben vus sai nomer 

Reis Mathamar & uns reis Dauer 

& Bassumet & li reis Defame 

Soldan dalfrike & li forz Eaduel 

& Aelran & sun fiz Aelred 

Li reis Sacealme Alfame & Desturbed 

& Golias & Andafle & Wanibled 

Tuz .xv. le ferent en sun escu bocle 

Pur un petit nel vnt acrauente 

Quant veit Willame que ne purrad endurer 

Colche len ad a tere sil comandad a Dev 

Mult vassalment sest uers els turne 

& ces .xv. lunt del ferir ben haste 

Que par uife force unt fait deseurer 

Luncle del neuov quil poeit tant amer 

Puis vnt sarazins Guiot enuirone 

& sun cheual suz li li unt mort get 

& li enfes est a tere acrauente 

A Deus quel duel quant li vassal cher 

Sur li corent treis cent a espees 2075 

Si vnt lenfant pris & estreit liez 
Veant Willame qui mult lad regrette 
& Deus fait qui mains en trinite 
& gouernes terre & ciel esteille 
Cum se uait déclinant ma grant nobilite 
& cum est destruit tut mun riche parente 
Gui amis ore es enprisone 
Cil vus deliure qui se laissa pener 
Al iur de uendresdi pur crestiens saluer 
Par deuant le cunte lunt mene as niefe 
& li quons Willame sest mult adolusez 
Turne as sarazins cum hom qui est irrez 
Quinze en ad morz & .lx. nafrez 
Si que nuis pout ester sur ses piez 
JZunsdi al uespre 

Morz sunt franceis & pris a males pertes 

Ne remaint cheual ne home en sele 

Enz en larchamp remist tut suis Willame 

Fors Dampnedev de tuz les homes de terre 

Quant Alderufe le vint brochant sur destre 

Vint lui deuant en mi le vis lenfeste 

Vus nestes mie Bertram ne Willames 

Ne Guielin ne dan Walter de termes 

Ne Gischard ne Girard quis cadele 

Ne parez mie dicele fere geste 2100 

Par ma fei dist li quons un de cels deuoie estre 
Dist Alderufe ne men cheut par ma destre 
Qui quen seez ancui perdras la teste 
Ne te garreit tut li ors de palerne 
Co ert en Deus dist li marchis Willame 
JSfarazin frere quant tu te uols combatre 
Ke me dites ore de quele chose me blâmes 
Si tai fait tort prest sui que dreit ten face 
Sil uols receiure io ten doins mun gage 
Dist Alderufe sez dunt te ared Willame 
Que home & femme crestie ne deiuent estre 
Nule baptisterie ne deit auer en terre 
A tort le prent qui le receit sur la teste 
Cele baptisterie ne valt mie une nife 
Deus est el ciel & Mahomet en terre 
Quant Deus fait chaud & Mahomet yuerne 
& quant Deus plut Mahomet fait creistre lerbe 
Qui uiure uolt congie nus en deit quere 
& a Mahomet qui le secle gouerne 
Ne sez que diz dist li quons Willame 
Culuert paien mult auez dit grant blâme 
Co escondi io que issi ne deit estre 
Meillur est Dev que nule rien terrestre 
Point Alderufe dune broche Willame 
Si sentreferent sur les targes noueles mj 

Dun ur en altre les freignent & deserrent 

& lur halbercs desrumpent & desmaillent 

ïambes leuees chet li marchis Willame 

& Alderufe trébuché sur lerbe 

Ne pout tenir ne cengle ne seele 

Tut le nasel ne len berge en terre 

Les plantes turnent cuntre curt celestre 

XLi sarazin Alderufe fu hardiz & pruuz 

Cheualer bon si out fere uertuz 

Mais Deu ne nout par tant est il tut perdu 

Ainz creit le glut Pilate & Belzebu 

& Antecrist Bagot & Tartarin 

& denferu le ueil Astarut 

Tut premereins sur ses pez sait sus 

Li quons Willame si est sure coruz 

Trait ad Ioiuse qui a Charlemaigne fu 

Li sarazin fu granz & corporuz 

Halte out la teste si out mult long le bu 

Ni pout ateindre par de suz ad féru 

Tote la quisse li deseuerad del bv 

De de sur lerbe est li pie chau 

& del altre part est trébuché le bu 

Frere dist Willame quen ferreie io plus 

Escacber es nest mais ioie de ta uertu 

A Florescele est al estriu uenv i 

Quant saisi ad larcun li bers si muntad sus 
Sil ad broche des esperuns aguz 
& il li sait par force & de vertv 
A dist Willame mult ben mad mun Dev vev 
Sun champiun deit estre maintenv 
Qui ben le creit ia nen ert confundv 
Cest cheual nert hui mais co quid rendu 
Lunsdi al vespre 

Ben mad uev mun Deu co dist Willame 
Cist ualt tut lor al sire de palerne 
& uint a Balcan lores li trencha la teste 
Quant il lout mort gentilment le regrette 
( Jhi Balcan a quel tort tai ocis 
Si Dev mait une nel forfesis 
En mile guise ne par nuit ne par di 
Mais pur co lai fait que ni munte sarazin 
Franc cheualer par vus ne seit honi 
Muât sa ueie & changat sun latin 
Salamoneis parlât tieis & barbarin 
Grezeis alemandeis aleis hermin 
& les langages que li bers out ainz apris 
Culuerz paiens Mahun vus seit failli 
Li bers Willame mult en i ad ocis 
Ainz quil senturt lur getad morz set vinz 
XLi quons Willame cheualche par grant ferte 2175 

Cum pruuz quons de grant nobilite 
& Alderufe se iut en mi le pre 
Sun Balcan ad puis regarde 
Ohi Florecele bon destrer honured 
Mieldre de vus ne poei unques trouer 
la fustes vus al fort rei Derame 

10 te menai en larchamp sur mer 

Pur gent colp ferir & pur mun cors aloser 
Willame tameine si ad mun quer vergunde 
A ses diables le peusse io comander 
Ahi Willame quel cheual en menez 
Fuissez home quil seussez garder 

11 nen ad si bon en la crestiente 

Nen paesnisme nel purreit len recourer 

Rend le mei sire par la tue bunte 

Par quatre feiz le ferai dor peser 

Del plus fin darabie & del plus cler 

Quant lot Willame rit sen suz sun nasel 

Pense fols reis de ta quisse saner 

De faire escache cum tu puisses aler 

& le crochet & le moinum ferrer 

Io penserai del cheual conreier 

Cum li home qui le couine en set 

Io en ai eu maint bon la merci Deu 

Ohi Florescele bon cheual de nature 2200 

Vnc de destrier ne vi tel criature 

Itant ne curt uent cum tu vas lambleure 

Ne oisel ne se tient uolure 

La mas porte v ma cuisse ai perdue 

Willame te meine & io ai la hunte eve 

XEvnsdi al vespre 

A ces paroles est turne Willame 

Vint al paien lors li trenchat la teste 

Dune se parcurent li paien de paleme 

& de nichodeme dalfrike & de superbe 

Dreit a orenge les paiens de la terre 

Vont chascant le bon marchis Willame 

Vint a la porte mais nel trouât mie ouerte 

Serrement le porter en va apeler 

Ohi porter frere lai mei la iuz entrer 

Qui estes vus co est Willame al curbnies 

Dist le porter certes vus ni enterez 

Ainceis lauerai a ma dame cuntez 

Va dune frere gard ne demorez 

& il munte les marbrins degrez 

Ahi Guiburc franche par la fei que dei Dev 

A cele porte ad un cheualer tel 

Mult par est granz & corsuz & mollez 

Tant par est fer nel osai esgarder 

Si dist quil est Willame al curbnies 2225 


Digitized by 


Google 


Original from 

UNIVERSITY OF WISCONSIN 



Mais ne li uoil la porte desfermer 
Car il est sul od lui nad home ne 
Si cheualche un alferant tel 
Il nad si bon en la crestiente 
Nen paenissme nel poet hom recourer 
Paenes armes li pendent al costez 
Co dist la dame iol conuistrai assez 
Sil est ico sil larrum entrer 
Ele meisme deualat les degrez 
& vint al cunte sil ad araisonez 
Ki estes vus qui a la porte clamez 
Dame dist il ia me conuissiez asez 
la est co Willame le marchis al curbnies 
Co dist Guiburc vus nus mentez 
Culuert paien mult sauez controuer 
Par tels enseignes ca enz nen enterez 
Car io sui sole od mei nad home nez 
Si vus fuissez Willame al curbnies 
Od vus uenissent set mile homes armez 
Des frans de france des baruns naturels 
Tut entur vus chantassent ces iuglers 
Rotes & harpes i oist hom soner 
Allas pecchable dist Willame al curbnies 
A itele ioie soleie io ia aler 
Dame dist il ial le sauez vus assez 


Digitized by LjOO« 


Original from 

UNIVERSITY 0F WISCONSIN 



Tant cum Deus uolt ad home richete 
& quant li ne plaist si rad pouerte 
la repair io del archamp sur mer 

V ai perdu Uiuien lalose 

Mun niefs Bertram i est enprisone 
Le fiz Bernard de bruban la cite 
& Guielin & Guischard lalose 
Guiburc regarde tut un chemin ferre 
Si ueit uenir set mille païens armez 
De dulce france repeirent de prier 
De saint martur de turonie gaster 
Le maistre cumble en vnt acrauente 
Si ameinent cent chaitifs enchaine 
Souent les bâtent od fustz & od tinels 
A lur escurges & a lur flagulers 
Veit le Guiburc comence a plurer 
Se vus fuissez Willame al curbnies 
la fust escuse sainte crestientez 
& cele prie qui meinent cels lecchers 
A dist le cunte une mais noi tel 
Tut ueirement me uolt espermenter 

V moer v uiue la mestoet aler 

Dune point & broche le destrer abriue 
Cil curt plus tost que oisel ne pot uoler 
Paien le ueient mult lur fu ame 2175 

Dist li vns al altre io uei nostre aoove 
Reis Alderufe de paleme sur mer 
Qui a orenge alad assalt doner 
Bons est li Deus qui len ad amene 
Quant nel ad mort Willame al curbnies 
Desore deuom Mahomet aorer 
6c Apolin & Bagot 8c Macabev 
Tant dementers quil vnt aore 
Li quons Willame nest mie seiurne 
Car le primer quil ad encuntre 
En apres laltre si fait le chef uoler 
8c puis le quart une ne passad perel 
Quinze en ad mort Willame dun ester 
Dist li uns al altre or est il vif malfez 
6c dist li altres mult grant tort en auez 
Mai* mis sires est uers vus a duler 
l’ur la bataille del archamp sur mer 
Nus auom ensemble od lui este 
6c cuillcnt ent fuie sarazins 6c esclers 
Tote la preie li vnt abandone 
Vcit le Willame sin ad Dev aore 
Il la rent tut as chaitifs del régné 
.LLi quons Willame laisse cure sur destre 
Si vait Corberan ferir doliferne 
Lescu li freinst 6c le halberc li deserre 

Pleine sa hanste labat mort a tere 
Dame Guiburc lesgarde dunes de fenestres 
Dunque reparlad si ad dite parole ueire 
A icest colp resemblez vus Willame 
Ven ez vus ent ia ert la porte ouerte 
IJ i gentil cunte reuint a la cite 
& Guiburc dame me larrez vus entrer 
Nenil dist ele par la fei que dei Dev 
Se ne me mustrez la bosce sur leues 
Que aueit Willame le marchiz od le curb nés 
De la bataille reis Tebald lescler 
& plusurs homes se resemblent assez 
De uasselage & de nobilitez 
& io sui suie od mei nad home nez 
Fors cest porter que ci ester veez 
Co dist le cunte vnques noi tel 
Mult maurad hui cest aduerser pene 
Deslace les laz de sun healme gemme 
Très ses espalles le lait a ual culer 
Trestui sun vis li ad abandone 
Veit la dame sil conuit assez 
Del quor suspire des oilz prent a plorer 
Ami bel frere la porte li ourez 
la est co Willame mun seignur naturel 
Lunsdi al uespre 2325 

Ourerent la porte si recoillent Willame 

Grant piece est quil i uolsist estre 

Hi quons Willame al perun descendi 

Dame Guiburc reçut sun destrer 

Sil amenât la ius en un celer 

& frein & sele li ad oste primer 

Foer & aueine li donat a manger 

Puis lad couert dun bon paille pleie 

Puis vait le cunte a coler & baiser 

Si len apele curteisement & ben 

Sire dist ele quas tu fait de ta gent 

Dunt tu menas quatre mil & .vu. cent 

Par ma fei dame uencu les vnt paens 

Bouches sanglantes gisent en larchamp 

Sire dist ele que auez fait de Uiuiens 

Par fei dame ia est morz & sanglanz 

Quant Guiburc lot mult out le quer dolent 

Sire fait ele quas tu fait de Bertram 

Le fiz Bernard de la cite de brusban 

Seor bele amie mult i fu combatanz 

A quinze esturs i fu pleners el champ 

Al seszime len donerent tant 

Suz li oscistrent sun destrer alferant 

Il trais sespee mist lescv deuant 

Si lur trenchad les costez & les flancs 2350 

Iloec le pristrent la pute aduerse gent 
Si li lièrent les piez & les mains 
Mes oilz ueanz le mistrent en vn chalant 
Par mei nout vnques soeurs ne garant 
Deus dist la dame quel duel de Bertramt 
Pur co me peise que iol amoue tant 
J 0 ire dist ele quas tu fait de Guiotun 
Le bel enfant od la gente facun 
Io li chargai lenseigne al rei Mabun 
& le destrer Oliuer le gascun 
& le halberc & le healme Tebbald le clauun 
Par ma fei dame dedenz i fu cum pruuz 
En la bataille portad le gunfanun 
Si i fu ben desquai seszime estur 
I dune le pristrent li sarazin felun 
Sil le lièrent & les piez & les poinz 
Mes oilz ueanz le mistrent en un dromunz 
Par mei nout unques aie ne soeurs 
Deus dist la dame quel duel & quel tristur 
Pur co me peise que iol amoue mult 
jsfire quas tu fait de Walter 
De Guielin & del cunte Reiner 
Par ma fei dame uenev les vnt paiens 
Enz en lur barges les tenent en liens 
Deus dist la dame quel duel & quel pecche 1375 

Si cum tu diz ne repeire vn pe 

Leue tes mains sire si alez manger 

Des hui matin le tai fait apareiller 

Auer en poez a quatre mil cheualer 

& a les serganz & a tuz les esquiers 

Allas pecchable dist Willame li bers 

V ncore nen ad mie que dous iurz enters 

Que io auei ben près de .xv. miller 

& ore sui ca enz ne mes ke sul mei tierz 

En petit hore ai grant desturbers 

)Ounc prent samie par les mances de paille 

Sus munterent les degrez de marbre 

Ne trouent home que seruice lur face 

Dame Guiburc li curt aporter leve 

& apres li baillad la tuaille 

Puis sunt assis a la plus basse table 

Ne poeint de duel seer a la plus halte 

Il ueit les bancs les formes & les tables 

La v soleit seer Sun grant barnage 

Il ne vit nul iuer par cele sale 

Ne déporter od esches ne od tables 

Puis les regrette cum gentil home deit faire 

Obi bone sale cum estes lung & lee 

De totes parz vus uei si aurne 

Beneit seit la dame qui si tad conreie 2400 

Ohi haltes tables cum estes leuees 

Napes de lin vei desure getees 

Ces escuiles emplies & rasees 

Des hanches & despalles de niueles & de obleies 

Ni mangerunt les fiz de franches meres 

Qui en larchamp vnt les testes colpees 

Plure Willame Guiburc sest pasmee 

Il la redresce si lad confortée 

Çjfuiburc dame vus nauez que plurer 

Ke nauez perdu nul ami charnel 

Io dei le duel & la tristur demener 

Ki ai perdu mun gentil parente 

Ore menfuierai en estrange régné 

A saint michel al péril de la mer 

V saint pere le bon apostre Dev 

V en un guast v ia mes ne seie troue 
La deuendrai hermites ordene 

& tu deuien noneine si faz tun chef ueler 

Sire dist ele co ferum nus assez 

Quant nus aurom nostre siecle mene 

Jïfire Willame al Dampnedev congie 

Par main al albe munte sur tun destrer 

Dreit a loun pense de cheualcher 

A lemperere qui nus soit auer chiers 

Qui del soeurs nus uienge ca aider 2*2; 

& sil nel fait si li rendez sun tee 
Mar entendre un iur vn demi pee 
Met en pruuende & tei & ta moiller 
V a sa table nus laist pur Dev manger 
A chascun iur de sun pain dous quarters 
& dit Willame iol ferai mult iree 
Mais tun conseil en dei io creire ben 
En plusurs lius mad eu mult grant mester 
A icele mut sest Willame colchie 
Par mein al albe muntad le bon destrer 
£*Jeor bele amie tun conseil ai creu 
Ore men irrai a la sale alui 
Que lemperere del soeurs nus enueit 
Se dune se sunt paiens aperceuz 
Ben tost mauerunt cest bon paleis toluz 
A morauinz & pincenarz & turs 
Qui me defenderat le terrail & les murs 
Sire dist ele Ihesu & ses uertuz 
& set cenz damas que ai ca enz & plus 
As dos auront les blancs halbercs uestuz 
& en lur chefz uerz healmes aguz 
Si esterrunt as batailles la sus 
Lancerunt lances peres & pels aguz 
En petit de hure serra co trescorv 
Si Deus le uolt si serrad le soeur uenv 

Ahi dist Willame cel Seignur te aiut 

Qui la sus maint & ca ius fait vertuz 

OCait sen Willame Guiburc remist plorant 

Vn esquier menât co fu un enfant 

Tant par fu ioefnes nout vncore .xv. anz 

La hanste fu grosse si li pesad formanz 

& li escuz vers la terre trainant 

Dures enaltres fors des arcuns pendant 

Veit le Willame merueillus duel len prent 

Totes les armes ad pris del enfant 

Quant il encontre rumi v marchant 

V uient a chastel v a uile errant 

Totes ses armes rebaille al enfant 

Quant il sunt ultre a Sun col les prent 

Tote iur plure pur Sun neuov Bertram 

Pur Guilin & pur le quons Viuien 

Si faitement vait sun duel démenant 

Tresque loun al perun v il descent 

Del or despaigne lur soleit porter largement 

Pur la folie i curent ore tanz 

Vnques les trente ni conquistrent tant 

Ne les seisante ni achatent nient 

Dunt entrels tuz eslegassent vn gant 

0 »uant veit Willame les légers bagelers 

Del or despaigne li uienent demander 2475 

Car il lur soleit les anels doner 
Seignurs ne me deuez blâmer 
Or & argent ai io vncore assez 
En orenge ma mirable citez 
Si Dev mait nel poei aporter 
Car io repair del archamp sur mer 
V io ai perdu Viuien lalosed 
Mun nevov Bertram i est enprisone 
Walter de termes & Reiner le sene 
& Guielin & Guischard al vis cler 
Suie est Guiburc en la bone cite 
Pur Dev vus mande que vus le socurez 
Quant cil oirent del damage parler 
Laissent la resne al destrer soiurne 
Tote la place li vnt abandone 
Tument al paleis asseent al manger 
Ancui sauerad Willame al curbnes 
Cum poures hom pot uers riche parler 
& que les denrees lum fait de cunsiler 
XLi reis demande v est Willame ale 
& cil li dient ia est el perun remes 
Les vis diables les nus vnt amene 
Si cum il dit mal li est encuntre 
& dist li reis laissez le tut ester 
Le gentil cunte ne vus chaut a gaber 

Alez i tost & sil mamenez 
Volenters sire quant vus le comandez 
Willame munte le marbrins degrez 
Li reis le beise sil aset al digner 
Quant ad mange sil prist araisuner 
Sire Willame cum faitement errez 
Ne vus vi mais ben ad set anz passez 
Ne sanz bosoig ca sai ne me requérez 
Sire dist il ial sauez vus assez 

10 aueie espaigne si ben aquitez \ 
Ne cremeie home que de mere fust nez 
Quant me mandat Viuien lalose 

Que io menasse de orenge le barne 

11 fu mis nies nel poeie veier 

Set mile fumes de cheualers armez 
De tuz icels ne mest un sul remes 
Perdu ai Viuien lalosed 
Mis nies Bertram i est enprisone 
Le fiz Bertram de brusban la cite 
& Guielin & Guischard al vis cler 
Suie est Guiburc en la bone cite 
Pur De vus mande que vus la socurez 
Vnc li reis nel deignad regarder 
Mais pur Bertram comence a plurer 
Howis sire mult ai este pene 

En plusurs esturs ai este trauaille 

Sole est Guiburc en orenge la see 

Pur Dev vus mande que soeurs li facez 

Co dist li reis nen sui ore aisez 

A ceste feiz ni porterai mes piez 

Dist Willame qui enchet ait cinc cenz de hez 

Dune traist sun guant qui a or fu entaillez 

A lemperere lad gete a ses piez 

Lowis sire ci vus rend voz feez 

Nen tendrai mais vn demi pe 

Qui que te plaist le refai ottrier 

En la sale out tels quinze cheualers 

Freres & uncles parenz cosins & nies 

Ne li faldrunt pur les testes trencher 

Del altre part fu Rainald de peiter 

Vn sun neuov de sa sorur primer 

A halte uoiz comencat a hucher 

Nel faites uncle pur les uertuz del ciel 

Fiz a barun retien a tei tun fe 

Si Dev me ait qui le pople maintient 

Io ne larrai pur home desuz ciel 

Que ne tameine quatre mille cheualers 

A cleres armes & a alferanz destrers 

& Deus dist Willame vus me uolez aider 

Fel seit li uncles qui bon nevov nad cher 25 ;o 

Del altre part fu Hernald de girunde 
& Neimeri sun pere de nerbune 
Li quons Garin de la cite dansune 
Dist li uns al altre ore feriuns grant hunte 
De nostre ami si le laissum confundre 
Dist Neimeri sun pere de nerbune 
Io ne larrai pur rei ne pur cunte 
Que ne li meine set mile de mes homes 
& io quatre mile fait Garin dansune 
CC° dist Boeues de somarchiz quons la cite 
Io sui sun frere se ne li puis faillir 
Io ne larrai pur home qui seit vif 
Que ne li ameine cheualers quatre mil 
& io treis fait Hernald le flori 
& io dous fait li enfes Guibelin 
Seignurs co dist de fl an cires Baldewin 
Li quons Willame est prudome & gentil 
Si ad ame ses pers & ses veisins 
Si socurist les si les vit entrepris 
Io ne larrai pur home qui seit vis 
Que ne li amein cheualers mil 
Alum al rei si li crium merci 
Que de socure Willame nus aid 
Tî’uz ces baruns deuant le rei uindrent 
Cil Baldewin li comencat a dire 2575 

Forz emperere pur Dev le fiz Marie 

Veez de Willame cum plure & suspire 

Teint ad la charn suz le bliaut de sirie 

Co ne fu unques pur nule coardie 

Suie est Guiburc en orenge la vile 

Ore lassaillent li paien de furie 

Cil de palerne & cil de tabarie 

Sil vnt orenge puis vnt espaigne quite 

Puis passerunt as porz desuz saint gille 

Sil vnt paris puis auront saint denise 

Fel seit li home qui puis te rendrat seruise 

Co dist li reis io irrai me meisme 

En ma compaignie cheualers trente mille 

Nu ferez sire co respunt la reine 

Dame Guiburc fu ne en paisnisme 

Si set maint art & mainte pute guische 

Ele conuist herbes ben set temprer mescines 

Tost vus ferreit enherber v oscire 

Willame ert dune reis & Guiburc reine 

Si remaindreie doleruse & chaitive 

Ot le Willame a poi nesraga de ire 

Quas tu dit Dampnedev te maldie 

Pute reine vus fustes a nuit irere 

Il siet assez vnc ne li baisai mie 

Tant par sunt ueires lermstes félonies 

Enz en larchamp que vus auez oi dire 

% 3 ute reine pudueise sur parlere 

Tedbald vus fut le culuert lecchere 

& Esturmi od la malueise chere 

Cil deussent garder larcham de la gent paene 

Il sen fuirent Viuien remist arere 

Plus de cent presters vus vnt ben coillie 

Forment vus vnt cele clume chargée 

Vnc ni volsistes apeler chambrere 

Pute reine pudueise sur parlere 

Mielz li uenist quil te ust decolee 

Quant tote france est par vus auilee 

Quant tu sez as chaudes chiminees 

& tu mangues tes pudcins en peurees 

& beis tun vin as colpes couerclees 

Quant es colche ben es acuietee 

Si te fais futre a la iambe leuee 

Ces leccheurs te donent granz colees 

& nus entraium les males matinées 

Sin receuom les buz & les colees 

Enz en larchamp les sanglantes testes 

Si io trai fors del feore ceste espee 

la vus aurai cele teste colpee 

Pe & demi lad del feore leuee 

Deuant fu Nemeri de nerbune sun pere 1625 

Si li vnt dit parole menbree 

Sire Willame laissez ceste mellee 

Vostre sorur est mar fust ele nee 

& fait li reis ben fait par Dev le Pere 

Car ele parole cum femme desuee 

Si io ni uois si serrad most mandee 

Vint mile cheualers od nues espees 

Li chargerai demain al aiurnee 

Vostre merci fait Willame emperere 

ïîostre emperere fait ses baruns mander 

Si fait ses Chartres & ses brefs seeler 

Sis enueit par trestuit Sun régné 

Dedenz les vit iurz furent vint mil armez 

Estre la force Willame al curbnies 

Que li chargèrent ses parenz del régné 

Li emperere ad Willame apele 

Sire Willame dist Lowis le ber 

Tut cest empire ai io pur vus mande 

Sire dist Willame Dev vus en face gre 

Sire emperere le congie men donez 

Suz munt leun ad fait tendre sun tref 

De la quisine al rei issit un bacheler 

Deschalcez & en langes nout point de solders 

Granz out les piez & les traineals creuez 

& de sur sun col portât vn tinel 2650 

Nest ore nuis hom qui tel peust porter 

Vient a Willame sil ad araisune 

Sire Willame io uoil od vus aler 

A la bataille del archamp sur mer 

Si tuerai sarazins & esclers 

& dist Willame co serreit ben assez 

Ben semblez home qui tost uoille digner 

& par matin nad cure de leuer 

& dist Reneward de folie parlez 

Si me menez en larchamp sur mer 

Plus ualdrai que .xv. de uoz pers 

De tuz les meillurs que i aurez asemblees 

Co dist Willame ore auez dit que ber 

Se tu uols armes io te ferai aduber 

Dist Reneward ne place unques Deus 

Que ia altre arme i port que mun tinel 

Ne sur cheual ne quer io ia munter 

Dune vait a sun maistre le cunge demander 

Maistre fait il io ai od vus conuerse 

Ore vient li termes que io me uoil amender 

Li quons Willame me uolt od lui mener 

En la bataille del archamp sur mer 

Co dist sun maistre lecchere nu ferez 

Car les granz feims nem purrez endurer 

Ne les haans ne les trauals que auerez 2675 


Digitized by 


Google 


Original from 

UNIVERSITY OF WISCONSIN 



Lores vus faldreient les vins & les clarez 
Li pains & la char & li grant richitez 
Si murriez a doel & a uilte 
Pite en ai nurrai vus ai mult suef 
Dist Reneward de folie parlez 
Ne remaindrai pur quanque vus auez 
Que io nen alge al fort estur champel 
Quant le maistre de lui est ale 
Que il le quidat par force returner 
& Reneward le fer si del tinel 
Tut estendv lad al feu acrauente 
Ainz quil sen leue out les geruns vdlez 
Puis li ad dit maistre ci ius girrez 
Desore en auant lostel garderez 
Si lum i pert rien il vus ert demandez 
Suz munt loun en vint corant asprez 
Al pauillun Willame al curbnies 
Tant le demande que lom li ad endite 
En la quisine est Reneward entre 
Prent feu a faire & ewe a porter 
Cels li ioirent car il en soit assez 
Si li donerent piment vin & clarez 
Tant len donerent que tut lunt eniurez 
& li leccheur li emblent Sun tinel 
Quant sesueillad nen ad mie trouez 

Dune se clamad chaitif & maleurez 
Allas peccable tant raar fu unques nez 
& li leccheur se prenent a gaber 
Reneward les ad esgarderez 
Fiz a putein auez le me vus emblez 
Les dous primers quil ad encuntrez 
A ses dous mains les ad si hurtez 
Les oilz tuz quatre les fist del chef uoler 
Co dist li tierz io rendrai le tinel 
& dist Reneward or nen aiez vus grez 
A vn feuil len vnt els mene 
Vnques les dous nel purent remuer 
& Renewart prent cele part aler 
A un de ses mains lad en sun col leue 
Sin manace sarazins & esclers 
Nen guarrad pe quant io ai le tinel 
{Xillame leue par matin quant lalbe pert 
Vn greille fait mult haltement soner 
Plus de seisante len responent al pre 
Reneward ot la noise del corner 
Tut esturdi sailli de sun ostel 
En la quisine obliad sun tinel 
Ne li menbrat desque vindrent a un gue 
Deuant franceis comencat a tenter 
Del ewe freide ad sun vis laue 

Dune comencad del vin a deseniurer 

I dune a primes li menbrat del tinel 
Pas auant altre se prent a returner 
Li quons Willame len ad araisone 
Reneward frere uols tu returner 

En la quisine a tes hastes garder 
Ainz que meussez le te di io assez 
la nel purriez soffrir ne endurer 
Nenil bel sire ne me vint en penser 
Mas a lostel obliai mun tinel 
V a fols lecchere laissez cel bastun estre 
Enz en cel bois te ferai vn colper 
A ta mesure & long & quarre 
Dist Reneward ne place unques De 
Suz ciel nad bois v il fust recoure 
Ben ad set anz que io oi le tinel 
En la quisine de loun la cite 
Vnc nel vi freindre ne desercler 
Co dist Willame iol frai ia aporter 
Dist Reneward ore auez dit que ber 
Deuant li garde & vit vn flamenc ester 
Gent out le cors escheui & molle 
Si cheualche un destrer abriue 

II li comandat que ait pur le tinel 
Volenters sire quant vus le comandez 

Il point & broche tant quil vint enz al pre 
Met pe a tere sil pensât a leuer 
A uifs diables ad le fust comande 
Al cheual munte brochant sen est turne 
Tresque Willame ne uolt unques finer 
Dites bel sire auez vus le tinel 
Nenil veirs sire unques nel poai remuer 
Mal ait de la barbe qui li out oblie 
& de la mere si unques le poai remuer 
Dist Reneward me i couient aler 
la ne vendrat pur nul home qui seit nez 
Se les meins braz nel vnt aportez 
& dist Willame io ni uoil mes seiurner 
Mei que cheut si vus en alez 
Mais ainz que nuit seie a vus al hostel 
Les menuz salz i prent a returner 
Plus tost ni fust pas vn gascoin soiurnez 
De ioie rist quant il vit le tinel 
Od un sul poing lad sur sun col leue 
Vnc franceis ne se furent tant haster 
Ainz quil fuissent al pareissir del gue 
Fu Reneward deuant els al pre 
Li quons Willame len ad araisone 
Dites mei frere auez vus le tinel 
Oil bel sire lauerai Dev merci 

Sainte Marie le mad amené 
Co comprunt sarazin & escler 
Ne garrad pe quant io lai recoure 
Lunsdi al uespre 

Car cheualchez si alum bataille quere 

Quant nus uendrum en larchamp en la presse 

Fuiz sen serrunt li paien de paleme 

De nîchodeme de alfrike & de superbe 

Dient franceis cist lecchere se desue 

Bataille quert & Deus li doinst pesme 

Car as cowarz tremblout la bouele 

& les vassals safichouent es seles 

& as destrers abriuez de chastele 

tX illame cheualche les pius & les vais 

& les muntaines que pas ne se targat 

Vint a orenge que forment desirad 

A un perun descent de sun cheual 

Dame Guiburc les degrez deualad 

Par grant amur la franche li baisad 

Puis li demande quas tu en france fait 

Neut el que ben madame si vus plaist 

Vint mil homes en amein ben & mais 

Que lemperere de france me chargeât 

Estre la force de mi parent leal 

Quarante mille la merci Dev en ai z8oo 

Ne vient il dune . nun dame, co mest laid 
Malade gist a sa chapele a es 
& dist Guiburc cest vers auez vus fait 
Sil ore gist ia na releue il mes 
Ne uoille Dev qui tote rien ad fait 
Willame munte le marbrin paleis 
A sun tinel Reneward vait apres 
Cels qui lesgardent le tienent pur boisnard 
& as quanz le crement que trestuz les tuast 
ÇXillame munte les marbrins degrez 
& Reneward le siut od sun tinel 
Dame Guiburc lemprist a esgarder 
Vint a Willame conseillad li suef 
Sire dist ele qui est cest bacheler 
Qui en sun col porte cest fust quarre 
Dame dist il ias est vn bageler 
Vns ioefnes hom que Deus mad amene 
Sire dist ele estuet le nus doter 
Nenal ueir ben i poez parler 
& ele le traist a un conseil priue 
Ami dist ele de quele terre es tu ne 
& de quel régné & de quel parente 
Dame dist il despaigne le régné 
Si sui fiz al fort rei Derame 
& Oriabel est ma mere de ultre mer 

Cum auez nun Reneward mapelez 
Guiburc loi sil le reconuit assez 
Del quor suspire des oilz comence a plorer 
& dist la dame cest nun mest mult priue 
Vn frere oi io que se le fist clamer 
Pur la sue amur te ferai io adubber 
Cheual & armes te ferai io doner 
Dist Reneward ne place unques Dev 
Que ia altre arme i porte que mun tinel 
Ne sur cheual ne quor io ai munter 
/d mi bel frere io vus adoberai 
Cheuals & armes par matin vus durrai 
Ne place Dev dame dist Reneward 
Suz ciel nad rien qui tant hace cum cheual 
Ami dist ele vne espee porterez 
Cornent que auienge de cel uostre tinel 
Que sil ueolt fraindre ne esquisser 
Que al coste i puissez tost recourer 
Dame dist il ma espee me donez 
,’O ame Guiburc li aportad lespee 
Dor fu li punz dargent fu neelee 
Ele le ceinst & il lad mult esgardee 
Il ne sout mie que fuissent sorur ne frere 
Nenel sauerad si ert lost deuisee 
& la bataille uencue & depanee 

ni quons Willame demande le super 
Que la meisne seit ben conreie 
En la quisine est Reneward entre 
Espee ceinte vait les hastes turner 
Cels li oirent car il en soit assez 
Si li donerent & piment & clare 
Tant len donerent que tut lunt eniure 
Dame Guiburc nel mist pas en oblier 
En mi la sale ad fait Sun lit parer 
Cum co fust a Willame al curbnies 
Reneward Sun frere ad cher apelez 
Amis frere en cest lit girrez 
Guiburc sen vait lez Willame reposer 
& Reneward ad le lit esgarde 
Nel preisad mie un dener monee 
En la quisine sen est colcher ale 
Les lecchurs li unt sun chef usle 
& tuz ses dras espris & enbrase 
Quant sesueillad le fev sent al coste 
Il sailli sus cum home desue 
A halte uoiz comence a crier 
Dolent peccable qui mad eschalde 
Cum mar fui fiz al fort rei Derame 
Oriabel ma mere de ultre la mer 
Car mar vi unques Willame al curbnies 

Qui mamenad de loun la cite 
De la quisine Lowis lonure 
Ses lecchurs me tienent en vilte 
Qui munt ma barbe & mes gernuns usle 
Li leccheur se prenent a gaber 
& Reneward les prent a guarder 
Fiz a puteins auez me vus ulle 
Mar i entraistes par la fei que dei a De 
Si io puis ia vif ne mestorterez 
Od sun bastun en ad quatre tuez 
Vn en consiuit al eissir del ostel 
Par mi les reins li dona vn colp tel 
En dous meitez li ad le cors colpe 
Del pie le boute le quor li ad creue 
En la quisine sen est colcher ale 
Andous les vs ad desur li ferme 
Vn des morz ad a sun chef turne 
Desuz les costez ad sun tinel bote 
Tiel gist sur cuilte qui ne dort si suef 
'Fjeneward leue ainz que lalbe apert 
De la quisine est al paleis turne 
Munioie escrie frans cheualers muntez 
Quant nus vendrum en larchamp sur mer 
Fui serrunt sarazin & escler 
la puis cel hure ni purrum recourer 

Dient franceis lais nus lecchere estre 

Mal seit lore qui li tuen cors fu ne 

Vncor nad li cocs co quid que dous feiz chante 

Dist Reneward ia lai io comande 

Fiz sui a rei si dei auer ferte 

Par la grant fei que io pleui a De 

A iceste feiz se ore sus ne leuez 

loi vus frai cher a tuz comparer 

Halce le fust si fert sur vn piler 

Que un estage en ad par mi colpe 

Tote la sale fait sur els trembler 

Pur petit nel ad tut acrauente 

De la pour quil vnt sunt franceis sus leue 

Mil en i out qui perdirent lur solders 

Lur garnement ne poent recourer 

Mettent les seles as destrers seiurnez 

Granz .xv. liuues sunt de nuit ale 

Nuit fu oscure nent del iur apert 

Trestuit maldient Reneward al tinel 

Maldit seit il des saintes miracles Dev 

Cest lecheur cest paltoner pruue 

Qui a tel hure nus fait ici errer 

Ben granz colees li deureit lum doner 

& dist Willame leissez le tut ester 

Sil est fols nel vus chet a gaber 2925 

Ni ad nul si fier ne si ose 

Sil i tent sun dei ne seit mort v tue 

ÇXiHame en ad lost de france mene 

Tresque il vindrent en larchamp enz le pre 

Co dist quons Boeues de cormarchiz sun frere 

& Neemeri de nerbune sun pere 

Francs cheualers de nostre cuntree 

Bien est de guere qui tost est finee 

Dient franceis pur lalmes a noz peres 

Tant i ferum de lances & des espees 

Apres noz morz en ert france dotee 

A icel mot fu Munioie escriee 

Lenseigne Charles de france lemperere 

Beissent les lances as paiens se iusterent 

ÜCillame en ad lost de france mene 

Tresque il uindrent en larchamp sur mer 

& quil virent les barges & les nies 

Seignurs baruns dist Willame al curbnies 

Ore auum tant espleite & alesz 

Que nus ueum sarazins & esclers 

Car lur alum chalenger & mustrer 

Qui a tort honissent sainte crestiente 

Qui ore me uoldrad félonie mustrer 

En bataille en larchamp sur mer 

Congie de Dev & de mei li uoil doner 1950 


Digitized by 


Google 


Original from 

UNIVERSITY OF WISCONSIN 



Quen dulce france sen poent returner 
Quant cil loirent si vnt Dev merciez 
Tuz les cowarz sunt une part turnez 
Mult est creue sa force & sun barne 
En dulce france se uoldrunt returner 
Vont a Willame le cunge demander 
& il lur dune ne lur deignad veer 
Mais ne qui mie quil algent ai tiel 
Car Reneward les encuntre a un gue 
A un destreit v il deueient passer 
En sun col portât sun grant tinel 
Seignurs dist il v deuez vus aler 
Li quons Willame nus ad cungie done 
Car ten reuien Reneward al tinel 
Vez tanz en i ad sarazins & esclers 
la pe de noz nen uerrez eschaper 
Dist Reneward lecchurs vus i mentez 
Mar i entrastes par la foi que dei Dev 
Dune lur curt sure si ad le talent mue 
Plus de quatoze en ad al fust tue 
Trestuz les fist par force retorner 
Vint a Willame sil ad araisune 
Sire Willame un petit matendez 
Ices couarz que vus ici ueez 

Ceste est ma torche mun pople & mun barnez 297; 

& mei & els en la pointe metez 
Contre les lances aguz des esclers 
Si ferai io dist Willame li bers 
Si Dev mait i nert mes tresturne 
Ices cowarz dunt vus moez parler 
Puis furent cels en larchamp cum bers 
Grant mester eurent a Willame al curbnes 
JHult i feri ben Willame al curbnies 
Quant Dev de glorie enluminad le barne 
& li quons Boeue de comarchis le ber 
& Naimeris & Ernard li barbez 
& Reneward qui portad le tinel 
Al primer chef en ad treis cenz tuez 
& tute iur durad lestur mortel 
& tote nuit en ad lenchalz dure 
Tresqual demain que li ior aparut cler 
Par mi larchamp corut un doit de sanc tel 
Ben en peust un grant eoissel turner 
Reneward ad vers midi garde 
Vit le soleil mult haltement leue 
Que est co diable ferum nus ia mais el 
Que sarazins ocire & afronter 
Ben en i at mais treis itanz i pert 
Si io fusse a loun la cite 
En la cusine v io soleie conuerser 

A cest hure me fuisse io dignez 
Del bon vin cler eusse beu assez 
Si men dormisse iuste le fev suef 
Co comparunt sarazin & escler 

ire Willame ci vus pri que matendez 
& io irrai la ius vers cele mer 
La v uei les dromunz a ancrer 
Sis irrai freindre & bruser ces nés 
Car quant lestur serrad vencu champel 
Enz as nies enterunt sarazin & escler 
Si senfuirunt as undes de halte mer 
Par Dev celestre puis ni poum recourer 
Dient franceis mult est Reneward ber 
Beneit seit lore que le suen cors fu ne 
Pas auant altre i prent a deualer 
Deuant li garde si veit un rei errer 
Nez fud de cordres si out a nun Ailred 
& cheualchout un destrer abriued 
& Reneward le feri del tinel 
Tut le bruse mort lad acrauente 
& le cheual li ad par mi colpe 
Enz en la nef al fort rei Ailre 
Iloec trouad set cent paiens armez 
Tuz les ad morz ocis & agrauentez 
Li quons Bertram i ert enprisonez 

Quant il le ueit sil prent a esgarder 
Cheualer sire co dist Bertram le ber 
Fiz a barun qui cest bastun tenez 
Beneit seit le hure que uostre cors fu ne 
Es tu de paenisme v de crestiente 
Dist Reneward io crei tresbien en De 
Cum as tu nun gard nel me celer 

10 ai nun Bertram nies Willame al curbneis 
Dist Reneward lui conuis io assez 

11 mamenad ci de loun la cite 
De la quisine v io ai conuerse 
Reneward sire car me desprisonez 

Li quons Willame vus en saura bon grez 
Dist Reneward vn petit matendez 
Quant paiens uei as fonz de celes niefs 
Qui suz ces deies se mucent pur mun tinel 
Od mun bastun les irrai afronter 
Pas auant altre comence a deualer 
Il les consiut sur le bord de la nef 
A un sul colp ad tuz esrenes 
Puis vint al cunte sil ad desprisonez 
Les granz seius li ad del col gete 
Si lenporta a la frecche herbe al pre 
Li quons Bertram len ad araisone 
Reneward sire tu mas deprisone 

Ore vus pri pur Dev que des altres pensez 
Ail dune mais dist Reneward le ber 
Oil veirs quatre que mult deuez amer 
Walter de termes & Reiner le sene 
& Guilin & Guischard al vis cler 
Bertram sire sez tu ben gouerner 
Oil aiui io en soi ia dis assez 
Cest dromund peise nel purrum remuer 
Menescient se set cent i eust asemblez 
Dist Reneward un petit matendez 
la del trop lent ne dirrat hom buntez 
Ne de malueisted nert ia bon los chantez 
Enz al grauer ad sun bastun fichez 
Del liu lenpeint tote la feit trembler 
Pur un petit ne fait le bord voler 
& Bertram est al gouernail ale 
Paien les veient ne lur vint pas a gre 
Lancent lur lances & peres & aguez pels 
Reneward sest a els acosteiez 
Dune ioinst ses pez si sailli en lur nés 
Dune les acuilt Reneward a sun tinel 
Trestuz les ad morz & acrauentez 
Treis mille saillent de pour en la mer 
Dist Reneward ore est vus mal ale 
Mielz vus uenist morir od mun tinel 

Que si neer as vndes de halte mer 
Fiz a puteins malueis martire auez 
Puis vint as cuntes sis ad deprisonez 
Li quons Bertram len ad araisone 
Reneward sire vus mauez deprisone 
& tuz ces altres dunt vus face Dev grez 
Ore vus pri que de cheuals pensez 
De bones armes dunt fuissum adobez 
Puis uerriez cum nus sauum iuer 
Dist Reneward vus en aurez asez 
Tant en vei io as sarizins mener 
Deuant lui garde si ueit un rei errer 
& cheualche vn destrer soiurne 
& il li donad al front de Sun tinel 
Tut le bruse que mort lad acrauente 
& le cheual li ad par mi colpe 
Dist Bertram cest colp est mal ale 
De cest cheual nerc mes adube 
Dist Reneward un petit matendez 
Del altre part garde ueit le rei Ouerter 
& Reneward le fiert si del tinel 
Tut le debruse mort lad acrauente 
& le cheual li ad par mi colpe 
Se si vus uient io nerc hui mes adube 
Issi en poez quatre mil tuer 

Dist Reneward de folie parlez 

Cest fust peise nel puis mie gouerner 

Grosse est la brace qui me tient al coste 

Puis que io lai contre munt leue 

Par nul semblant nel puis a dominer 

Ne petit colp ne puis io pas doner 

Co dist Bertram altre conseil en prenez 

Bels sire bor fuissez vus nez 

CCo dist Bertram ia ne verrez vus tel 

Ke en botant nel poez tuer 

Dist Reneward vus dites uerite 

Mei fei ne men ere pense 

Deuant lui garde vit le rei Corduel 

& cheualcholt un destrer abriue 

Dune li curt sure Reneward al tinel 

Bute le al piz sil ad tut debruse 

Par la boche li sait le sanc & par le nies 

Plus tost nen est li paiens ius ale 

& Bertram est al alferant munte 

& les altres cuntes ad li ben adobez 

De bones armes & de destrers soiurnez 

Li quons Bertram len ad araisonez 

Reneward sire tu nus as desprisonez 

Pur Dev vus pri Willame nus mostrez 

Dist Reneward ben vus sai guier 3125 

Sire Bertram iuste mei vus tenez 

I dune prent si granz colps a doner 
Auant ses poinz ne pot nuis eschaper 
Par la bataille dunt vus me oez parler 
Feseit tele rute Reneward a sun tinel 
Ben se peussent quatre chars entre cuntrer 
Ü3ertram laist cure lalferant 

II ne fu une laner ne couard 
Si vait ferir un paie Malagant 
Lescu li freinst & le halberc li estroad 
Pleine sa hanste labat mort del cheual 
Co dist Bertram vus me ueistes ia 
Ben vus conuis a la chere & as dras 
En la nef me feistes maint mais 

GCn sum un pui vnt Willame troue 

Bertram lad baise & acole 

Dune li demande Willame al curbnies 

Bels nies Bertram qui vus ad desprisonez 

A nun Dev vncle dist il vn cheualer 

Vn fort un fier vn ioefne un alosez 

Bone fud lore que le suen cors fud ne 

Plus de treis mil lur en ad a mort iete 

& debruse lur barges & lur nefs 

Deus dist Willame tant le deusse amer 

Se a nul saueir le ueisse a turner 3150 

Lunsdi al vespre 

Ore sentre baisent Bertram & Willame 
& Guielin & dan Walter de termes 
& Guischard & Girard fiz Cadele 
Grant est la ioie del parente Willame 
GCste vus errant Gloriant de palerne 
Vn sarazin felun de pute geste 
Crestiens muet a doel & a perte 
& Reneward le fiert si en le healme 
En quatre lius li ad bruse la teste 
De quinze parz li espaut la ceruele 
Co dist Willame tu deis ben cheualer estre 
Fel seie io si io ne te doins terre 
& moiller gente qui ert de bons ancestres 
Aincui uerrum al chef & en la eue 
Quele est la geste Naimeri de nerbune 
Upc ni vit vn en terre ne en crûtes 
Ainz sunt oscis a gransz batailles dubles 
0^ste vus errant Tabur de canaloine 
Vn sarazin qui Dampnedev confonde 
Gros out le cors & leschine curbe 
Lunges les denz si est uelu cum vrse 
Ne porte arme for le bec & les vngles 
Veit Guielin si li est coru sure 
Baie la gule si li quidad tranglutre 

Tut ensement cum une meure pome 

& cil le fer del espee en la loigne 

la leust mort quant sa hanste li fruisse 

la le socurad Willame le pruuz cunte 

De sun espe le fiert par angoisse 

En treis meitez la hanste li fruisse 

Le quir fud dur ne volt entamer vnques 

Il traist sespee & Willame la sue 

Fièrent & caplent & cil baie la gule 

Les branz dascer mangue & runge 

Od les denz granz que Dampnedev confunde 

Quidad Willame del tut confundre 

Plus ad dur le quir que healme ne broine 

la ne murrad darme pur mil home 

Si Reneward od le tinel nel afronte 

Reneward vint corant par mi vn cumbe 

Veit le paien si li est coru sure 

& cil a lui qui nel mes choisit vnques 

Baie la gule car il le quidad transglutre 

& cil le fiert del tinel enz el sume 

Noef colps i feri & al disme en vait vitre 

Cil huche & brait que quatre liwes lunges 

Poeit hom oir de celui dunques 

Quant lunt entendu li paien & li hungre 

Mult lur est laiz quant Thabur veient confundre 3200 

Q*uant Willame veit chair laduerser 
Ses mains dresce contremunt vers le ciel 
& dist Reneward beneit seit tun chef 
Deus te defende de mort & dencombrer 
Ne munte a rien lance ne espe ' 

Mielz ualt cest fust que nul arme suz ciel 
.H icel colp fuissent païens uencuz 
Quant lamirail de balan i est uenuz 
Ne porte arme fors un flael de fust 
De quatre quirs de cerf tut enuols fu 
Caple & caplers dunt le tienent adesus 
Le flael fud dun grant iarit fenduz 
De noz franceis fait un caple si durs 
Plus en ocist que mangonel de fust 
Ne set peres ne oceissent plus 
Quant le veit Huges vnc tant dolent ne fu 
Lauferant broche qui li curt de uertv 
De sun espe lad al piz féru 
En bise roche en peust faire plus 
Cil ad dresce sun flael cuntre lui 
Tut en trauers li trenchad sun escv 
Sun cheual li ad tue suz lui 
Cil laist lestur ne pout mais senfui 
Allas dist il le flz Bertram mar fui 
Cosin Willame le ber de munt loun 

Quant vn païen mad hui el champ uencv 
Franceis escrient Finement est venv 

V Antecrist v Bagot v Tartarun 

V denfern le ueillard Belzebun 
& Reneward al tinel v est tu 

Se ore ne uiens tuz crestiens auum perdv 
A itant est Reneward auale dun piu 

V dous reis mult forz se sunt combatv 
Al rei Mathanar & al rei Feragu 
Mais merci Dev il les out ben vencv 
Sun bon tinel trestut sanglant en fu 
Vit le Willame vnc tant le ne fu 

Bel sire io vus quidowe auer perdu 
Veez la bataille vnques tele ne fu 
Vn vif diable ad vn flael de fust 
Dunt nus ocist tuz & défait & destruit 
Dist Reneward baillez me set escuz 
& set halbercs ad en sun dos vestuz 
& en sun chef ad mis set healmes aguz 
Prent sun tinel si vait encontre lui 
()>uant le paien le veit si aprusce 
En sun latin ad raisun comence 
Cornent diable es tu dune crestien 
Qui a tun col portes si fait bastun 
Tels ne portât mais nuis hom de suz ciel 

Dist Reneward io sui ben baptizez 
Se Mahomet ne uolez reneier 
& Appolin & Teruagant le veil 
Aincui uerrez qui li nostre Dev ert 
Il li curt sure a lei de cheualer 
De bon tinel li mist par mi le chef 
En mi le frunt iuste le surciller 
Que li brusat ben plus que demi pe 
Mal ait le quart que une le sent laduerser 
Sa grant vertu ne uolt a febleier 
Sun fer talent vnc ne deignad changer 
Ainz ad turne sun flael contre lui 
Tut en trauers li trenchad sis escuz 
Des set quil porte ne li lait mais vn 
Cil sait a riere quinze pez par uertv 
Sil le conseust en char tut leust confundv 
XJeneward fud mult prouz & sene 
Al tur franceis lores si est turne 
Al Haterel de tries li dunad vn colp tel 
Que andous les oilz li fist del chef uoler 
Mort le trébuché ueant tut le barne 
Este vus poignant vn fort rei Aildre 
Celui fud vncle Reneward al tinel 
Vn mail de fer ad en sun col leue 
Quatre cenz franceis nus ad afronte 

Auant ses poinz ne puet vn eschaper 

Si vait querant Willame al curbnies 

& Reneward sest a lui acostez 

Sire dist il a mei vus combatez 

Diua lecchere car me laissez ester 

A itel glotun nai io soig de parler 

Mais mustrez mei Willame al curbnies 

Sil aurai io od cest mail afrontez 

Dist Reneward de folie parlez 

Des hui matin lunt paiens mort getez 

Veez le la v il gist en cel pre 

A cel vert healme a cel escv bocle 

Fiz a putein dis me tu dune vérité 

Pur sue amur tauerai mort gete 

& Reneward est auant passe 

Encontremunt en ad leue le tinel 

& lamurafle en ad le mail leue 

Reneward le Sert sur le chef del tinel 

Fort fu le healme v le brun ascer luist cler 

Encontremunt sen surt le tinel 

Dist Reneward ore sui mal vergunde 

Si mielz ni fert perdu ai ma bunte 

Dune se coruce Reneward al tinel 

Par grant uertu li fait un colp ferir 

Tut le combruse mort lad acrauente 3300 

& le cheual li ad par mi colpe 

Vne grant teise en fert le bastun al pre 

En treis meitez est bruse le tinel 

Qui donast a paiens tote crestiente 

& paenisme & de long & de le 

Ne fuissent els si ioianz co poez sauer 

Sure li corent cum chens afamez 

Tuz le uolent oscire & demenbrer 

Dune se rebrace Reneward cume ber 

Il nen out lance ne espe adube 

Les poinz que ad gros lur prent a présenter 

Quil fiert al dos sempres li ad esredne 

& qui al piz le quor li ad creue 

& qui al chef les oilz li fait uoler 

Dient paiens or i sunt vifs malfez 

Ore est il pire quil ne fu al tinel 

A uif diables le puissum comander 

la nert venev pur nul home qui seit ne 

Dune alasquid le nov de Sun baldre 

Si ad le punt del espee troue 

Que li chargeât Guiburc od le vis cler 

Traite lad de forere si li vint mult a gre 

De deuant lui garde si vit le rei Fore 

A munt el le healme li ad un colp présente 

Tut le purfent iusqual nov del baldre 3325 

& le cheual li ad par mi colpe 

De si quai helt fiert le brant enz al pre 

Dist Reneward merueilles vei par Dev 

De si petit arme que si trenche suef 

Beneit seit lalme qui le me ceinst al le 

Chascun franc home deueit quatre porter 

Si lune freinst quil puisse recourer 

)Oient paien mult famés grant folie 

Ke cest diable nus laissum ci oscire 

Fuium nus ent en mer en cel abisme 

La v noz barges sunt rengees & mises 

Mais Reneward les ad si départies 

Ni ad une suie entere sis ad malmises 

Fuient paiens Reneward ne fine de oscire 

Ainz quil senturnent lur ad mort dous mile 

Cil senfuient si que un sul ne remeint mie 

O re vnt franceis lestur esuigure 

Kil ne trouent sarazin ne eschler 

Grant est leschec quil vnt conquiste 

Nerent mes poures en trestut lur ee 

Sonent lur greilles si sen sunt tresturne 

Dreit a orenge le mirable cite 

Escrient leve asseent al digner 

As esquiers funt la preie garder 

Pur folie i fud Reneward oblie 3350 

A quel que seit lestouerad comparer 
Si cum il durent la preie returner 
Si se clamad chaitif maleure 
Allas dolent cum mar fui unques nee 
Cum mar fu fiz al fort rei Derame 
& Oriabel ma mere de ultre la mer 
Io ne fu unques baptize ne leue 
Nen muster nentrai pur preer De 
Io ai uencu le fort estur champel 
Li quons Willame me tient en tiel vilte 
Que a sun manger ne me uolt apeler 
Ore men irrai en espaigne le régné 
Si irrai Mahomet seruir & aorer 
Si iol voil faire rei serrai corone 
Meie ert la terre tresquen durester 
De babiloine desque duraz sur mer 
En sum mun col aurai un grant tinel 
Ne plus altre arme un dener monee 
Al pais uendrai deuant ceste cite 
Si ferai dune de crestiens altre tel 
Cum ore ai fait de paiens de ultre mer 
jfjeignurs fait il esquiers & bachelers 
A Dampnedev vus puisse comander 
Io men irrai en estrange régné 
& vus irrez a la bone cite 
s 

Defiez mei Willame al curbnies 
Pur Dev vus pri Guiburc me saluez 
Suz ciel nad rien que io dei tant amer 
& cil li responent si cum vus comandez 
Les esquiers sunt a orenge alez 
Sire Willame le marchiz al curbnes 
Le fort senvait que ferit del tinel 
A dist Willame leccheres vus me gabez 
Nufaimes sire ainz ainz vus dium ueritez 
Tresquen espaigne nert mais returnez 
Il ne fud vnques baptizez ne leuez 
Nen muster nentrait pur orer Deus 
Sil le uolt faire rei serrad coronez 
Sue ert la terre tresquen durester 
De babiloine tresque duraz sur mer 
Puis reuendrad deuant ceste cite 
A cent mil homes sis uolt assembler 
& sur son col aurad un grant tinel 
Si ferad de crestiens'tut altre tel 
Cum ad fait de païens de ultre mer 
Co dist Willame co fait mult a doter 
Qui le me irreit hucher & apeler 
Io li durreie grantment de mun auer 
& qui ca le freit a mei returner 
Grant partie li durreie de tute me hérité 

Seignurs francs baruns car i alez 

Volenters sire quant vus le comandez 

Quatre mile se corent adober 

De halbercs & de healmes & es destrers sunt muntez 

Mais Reneward aconsiuerent en un pre 

Cum il deueit en vne uile entrer 

Quant il les ueit si faitement errer 

Ne soit que faire ne ne soit que penser 

Deuant li garde vit un bordel ester 

Passad auant si enracad les pels 

& totes les furches en ad acrauentes 

En sun col en ad le fest leue 

Cuntre franceis est el champ turne 

Seignurs dist il v deuez vus aler 

Willame vus mande que vus vus enuenez 

De sun tort fait vus ert gage donez 

& del manger dunt vus fustes obliez 

Dist Reneward vnc mais noi tel 

Qui enprendrat gage el col ait il mal de he 

Tresquen verrai morir des suens & pasmer 

Iloec aueit un cheualer felun 

Nun out Gumebald frere a Lealme de clermunt 

A Ici de fol comencad sa raisun 

A Dev lecchere nus vus en remerrum 

Al quons Willame en la tur vus rendrum 3425 


Digftized by Google 


Original from 

UNIVERSITY OF WISCONSIN 



Vus me ocistes Winebold mun nevov 
A la cusine vus ueillad laltre iur 
Mais par la fei que dei saint Simeon 
Si me nesteit pur ma dame dame Guiburc 
Io vus ferreie de ma lance al polmun 
Dist Reneward ore oi parler bricun 
Mar le parlastes si Dev ioie me doinst 
Halce le fust sure li est coru 
Sil fert el chef altresi brait cume lov 
Les oilz li uolent la ceruele li est espandv 
XZvnsdi al uespre 
Dist Reneward recev auez pusteles 
Ne sai des altres mais vus morst la feste 
Franceis senturnent le pendant dun tertre 
Moerent cheuals & lur lances i perdent 
Xîeneward tent le grant fest de cele bordel 
En hait le porte & en bas le fait aualer 
Quil consiut en sum le chef li crote 
Li quons Willame esteit lez une porte 
Lui & Guiburc si se beisent & acolent 
Co dist Willame io uei uenir li nostre 
lyienescientre Reneward les afole 
XZunsdi al uespre 
Dient franceis mar i alames certes 
A uif diable qui porte une feste 

Cent en ad mort sanz confessiun de prestre 

Ore irrai io co dist li quons Willame 

Oue ke lui ameine la raine conuerte 

& Guielin & dan Walter de termes 

& Guischard & Girard fiz Cadele 

& treis cenz frans sanz halbercs & sanz healmes 

Mais Reneward trouent sur vn tertre 

Dame Guiburc primer len apele 

Sire Reneward pur les oilz de ta teste 

Car pren dreit de mun seignur Willame 

Volenters dame par ceste meie destre 

Si mei nesteit pur Guiburc la bele 

loi ferreie ia al chef de ceste feste 

Danduis parz en charreit la ceruele 

Ore vus pardoins la félonie pesme 

Del manger dunt vus me obliastes 

Dient franceis metez dune ius cele feste 

& dist Reneward uolenters par ma teste 

Dune la ruad quatoze arpenz de terre 

A treis cent franceis par desure lur testes 

Mult sunt ioius quant il guerpi la feste 

Tels cent en i out qui la feure enporterent 

Ore sunt Willame & Reneward assemblez 

Par grant amur se sunt entre acordez 

Il en alerent a la cite de orenge 3475 

Poez sauer que a manger eurent sempres 

& lewe li tint le paleim Bertram 

Guiburc li aportad la tualie deuant 

Galter de termes le sert a sun talant 

Q»uant Reneward ad mange a plente 

Dame Guiburc le prent a parler 

Reneward sire par sainte charité 

Fustes vus unques baptize ne leue 

Nai io fait il par la fei que dei De 

Vnc en muster nentrai pur preer De 

Co dist Willame io te ferai leuer 

Si te durrai sainte crestiente 

Dist Reneward multes merciz de De 

Il le menèrent al muster saint Orner 

Vne grant cuue i vnt fait aporter 

Ben i puissent quatre vileins baigner 

Willame le tint & Guiburc sa moiller 

Li quons Bertram le tint mult uolenters 

De dulce france la flur & le miez 

Poez saueir les duns furent mult chers 

La li donerent mil liures de dedeners 

& od les mil liures cent muls & cent destrers 

Willame li donad set chastels en fez 

& Ermentrud li dunent a moiller 

& tote la tere Viuien le ber 3500 

Dame Guiburc len apelad primer 

’l )ame Guiburc len ad primes apele 

Reneward sire pur sainte charité 

Cum faitement issis de tun régné 

Dame dist il or en orrez vérité 

Dame dist il io uus dirrai lealment 

Mun pere ert ale a meliant 

En semble od lui lalmacur de durant 

Si me comendat a mun meistre Apolicant 

Cil sen alad par sum lalbe apparisant 

Si me vead que ne meusse uiant 

Tresque il uendreit de aurer Teruagant 

Io ne uoleie faire pur lui tant ne quant 

Ainz men turnai tost & ignelemant 

Solunc la riue ma pelotte culant 

Iloec trouai & nefs & chalant 

En unesnecke entrai par mun boban 

Dune vint vn uent merueillus & bruant 

Par mi la mer me menad ignelmant 

Iloec trouai une fuie de marchanz 

Si hurta ma esnecke a lur chalanz 

Si depecat en peces plus de cenz 

Sempres i neiasse si ne me fuissent aidanz 

En vne barge me traistrent quatre par les mains 

Si me menèrent en une terre grant 3525 

Si mistrent sur mun chef vn raim estant 
Si me clamèrent chaitif vénal enfant 
Vnques ni out ne tieis ne romant 
Ne aleman ne bretun ne normant 
Qui me peust achater a lur talant 
Quant par la feire vint li reis cheualchant 
Il me esgardeit si me vit bel enfant 
Si me achatad mil liures de besanz 
Fist me leuer sur un mul ambiant 
Puis me menad a paris lealment 
Demandât mei si ere de halte gent 
& io li dis ne li celai nient 
Que ere fiz Derame & ma mere Oriabel 
Quant il oi que io ere de halte gent 
Si suz crieust mun pere & mes parenz 
Si me comendat a Sun cv iaceram 
& iurad Deu Pere omnipotent 
Mieldre mester nauereie a mun viuant 
En la quisine ai io este set anz 
Freit i oi io mais unques ni oi faim 
Tant que Willame me menad en larchamp 
La li ai mort trente de mes parenz 
Guiburc loi si passad auant 
Baisez mei frere ta soror sui naissant 
Lunsdi al uespre 

3SS° 



Estes vus dune mun soruge Willame 
Se iol seusse en larchamp 

Bien vus ualui mais plus vus eusse este aidant. 3553 




Note . — The unknown “Chanson de Geste” here tran- 
scribed belongs to the cycle of William of Orange. There 
has been no attempt to edit the text, or even to corred not 
a few very obvious minor errors. The two reproductions 
are of the same size as the original manuscript. Two hun- 
dred copies are printed at the Chiswick Press, June, 1 903. 

